Projekti - IAN Telecentar\nIskreno verujući da deca i mladi sa problemima u ponašanju treba da dobiju šansu od društva i pomoć u socijalnoj integraciji, razvijanju društveno prihvatljivih oblika ponašanja, formiranju i usvajanju pozitivnog sistema vrednosti sa pozitivnim odnosom prema socijalnom okruženju, obrazovanju i radu, šest partnerskih organizacija iz Bora, Beograda i Vranja započelo je projekat "Promena na bolje". Pored direktne podrške deci i mladima, projekat je usmeren i na uspostavljanje i jačanje međusektorske saradnje i efikasno korišćenje resursa u lokalnim zajednicama u cilju promovisanja pozitivnog razvoja dece i mladih u riziku\nPeriod realizacije: decembar 2015.– avgust 2017.\nPromena na bolje - Dnevni boravak za decu i mlade sa problemima u ponašanju\nProjekat je usmeren na oblast socijalne zaštite odnosno na rešavanje problema nedostatka programa i usluga socijalne zaštite za decu i mlade sa problemima u ponašanju, posebno onu mlađih uzrasta do 14 godina. U dosadašnjoj saradnji sa stručnim radnicima Centara za socijalni rad prepoznata je potreba za uspostavljanjem tretmana dece koja ne podležu krivičnoj odgovornosti i njihovih roditelja, a ispoljavaju probleme u ponašanju ili su došli u sukob sa zakonom. Deca sa problemima u ponašanju i deca u sukobu sa zakonom su jedna od prioritetnih grupa korisnika usluga socijalne zaštite. Razvoj preventivnih aktivnosti u prirodnom okruženju dece u riziku može u kratkom roku zadovoljiti potrebe deteta i porodice za podrškom.\nPeriod realizacije: jul 2016 - jul 2017.\nZajedno u cilju najboljeg interesa deteta\nZadovoljstvo nam je što smo u martu započeli partnerstvo sa UNICEF-om u Srbiji u okviru projekta unapređenja sprovođenja vaspitnih naloga i posebnih obaveza za maloletne učinioce krivičnih dela. Projekat je deo šire inicijative usmerene na jačanje sistema pravosuđa i socijalne zaštite kako bi se unapredila dečija zaštita u Srbiji, a koji se finansira iz IPA fondova Evropske unije\nPeriod realizacije: mart 2015.– mart 2017.\nOd 2010. godine IAN Telecentar je nacionalni koordinator međunarodne kampanje "Onlajn nedelja" za Srbiju. Onlajn nedelja je godišnja evropska digitalna kampanja koja uključuje i ohrabruje ljude da koriste nove tehnologije i Internet. Kampanja se organizuje svake godine u martu, a u njoj učestvuju telecentri, škole, biblioteke, nevladine organizacije i edukativni centri širom Evrope koji usmeravaju svoje aktivnosti na promociju i približavanje informacionih tehnologija svojim građanima i njihovo digitalnog opismenjavanje i osnaživanje. IAN Telecentar u toku kampanje organizuje besplatne IT edukacije, besplatno polaganje ECDL ispita I u saradnji sa školama I bibliotekama promoviše digitalnu pismenost.\nPeriod realizacije: svake godine u martu\nDonator: Telecentri Evrope\nSrebrni surferi predstavljaju projekat koji je usmeren na podršku starijima da steknu veštine korišćenja računara i interneta. Centralna aktivnost predstavlja takmičenje koje se održava svake godine od 2011. i promoviše važnost intergeneracijske podrške u digitalnom opismenjavanju i šalje poruku da Internet i računari ne poznaju starosne granice i da unuke i unuci mogu odigrati važnu ulogu u procesu digitalnog uključivanja starijih podučavajući svoje bake i deke u korišćenju računara i Interneta.\nPeriod realizacije: godišnje od 2011.\nDonator: Evropska unija (2011. i 2013, 2016), Ministarstvo kulture, informisanja i informacionog društva (2012), SHL (2013-2015).\nProjekat nastoji da deci i mladima sa problemima u ponašanju uzrasta od 14 do 22 godine obezbedi podršku da ostvare pozitivne promene u svom ponašanju i formiraju i usvoje sistem vrednosti koji uključuje i pozitivan odnos prema obrazovanju i radu. Cilj projekta jeste da se za decu i mlade (maloletne učinioce krivičnih dela i prekršaja koji imaju izrečenu meru vaspitnog naloga ili posebnu obavezu, i decu i mlade u riziku da dođu u sukob sa zakonom) ponudi adekvatan program i obezbedi podržavajuća sredina, struktura, socijalna i psihološka podrška usmerena na njihovu rehabilitaciju kako bi im se pomoglo da izmene svoje obrasce ponašanja i uspešno se integrišu se u društvenu sredinu. Aktivnosti uključuju različite edukativne kurseve, psihološku podršku, klub za mlade i brojne druge aktivnosti usmerene na resocijalizaciju.\nPeriod realizacije: oktobar 2012. – jun 2015.\nDonator: SHL - Schüler Helfen Leben\nProjekat „Omogući Evropljanima e-učešće“ ima za cilj podizanje svesti o onlajn mogućnostima za učešće u kreiranju politike EU, bez obzira koliko daleko živimo od Brisela i da je jedina stvar koja nam je potrebna računar i Internet. Naš cilj je da pokažemo praktičnu stranu ovih alata i kako se mogu koristiti u svakodnevnom životu.\nPeriod realizacije: februar 2014 - februar 2015..\nU ovom međunarodnom projektu učestvuje 9 partnera iz 7 evropskih zemalja. Projekat podstiče razmenu iskustava i zajedničke akcije u cilju podizanja svesti o digitalnom jazu i njegovom prevazilaženju. Projekat ima za cilj razmenu znanja, dobrih praksi i razvoj novih strateških partnerstava u nastojanju da se unapredi sticanje digitalnih kompetencija među društvenim grupama u riziku od isključenosti iz informacionog društva.\nPeriod realizacije: novembar 2012.– oktobar 2015.\nDonator: Evropska unija kroz Program celoživotnog učenja\nU okviru ovog projekta IAN u partnerstvu sa Gradskim centrom za socijalni rad Beograd pilotira sprovođenje jednog od vaspitnih naloga za maloletne učinioce krivičnih dela i to: „uključivanje bez naknade u rad humanitarnih organizacija ili poslove socijalnog, lokalnog ili ekološkog sadržaja“. IAN, lider u radu sa mladima sa problemima u ponašanju, sarađivaće sa sudijama, tužiocima, socijalnim radnicima, akterima u lokalnim zajednicama, civilnim organizacijama i kompanijama kako bi se uspostavio funkcionalan mehanizam za sprovođenje ovog vaspitnog naloga. U dostizanju ovog cilja, IAN radi na prepoznavanju organizacija i kompanija koje bi prihvatile mlade kao volontere i uspostavljanju mreže saradnje među državnim, civilnim i privatnim institucijama.\nPeriod realizacije: januar 2014.– novembar 2014.\nDonator: International Management Group\nOsnaživanje žena kroz obrazovanje i tehnologiju\nProgram profesionalnog usavršavanja za nezaposlene samohrane majke i žene žrtve nasilja dostupan je petu godinu za redom u IAN Telecentru zahvaljujući Međunarodnom klubu žena u Beogradu. Obuhvata paket kurseva čiji je cilj povećanje šansi za pronalaženje posla uključujući računarske kurseve uz dobijanje međunarodnih ECDL sertifikata, kurseve socijalnih veština, engleskog jezika i praktičnu obuka za administrativnu asistentkinju. Jedan deo obuka odvija se u ženskom zatvoru u Požarevcu I namenjen je profesionalnom osnaživanju zatvorenica koje se pripremaju da izađu iz ustanove.\nPeriod realizacije: januar 2010.– decembar 2014.\nDonator: Međunarodni klub žena (IWC)\nTelecentre Media Academy\nProjekat sprovodi međunarodni konzorcijum od 8 članica iz evropskih zemalja. Usmeren je na razvoj novog programa medijske pismenosti za početnike i naprednije korisnike novih medijskih tehnologija.\nPeriod realizacije: februar 2014.– decembar 2014.\nDonator: Evropska unija kroz Program celoživotnog učenja - Grundtvig\nProjekat je obuhvatao razvoj kapaciteta biblioteka i podršku prekograničnoj razmeni iskustava i znanja između srpskih i hrvatskih biblioteka, unapređenja kontakata, međuetničke saradnje, umrežavanja biblioteka na lokalnom i regionalnom nivou I kao i podršku socijalnoj i ekonomskoj inkluziji marginalizovanih grupa.\nPartneri: Gradska knjižnica i čitaonica Vinkovci, Narodna biblioteka "Dr Đorđe Natošević" Inđija ,Narodna biblioteka "Veljko Petrović" Bačka Palanka, Narodna biblioteka Kula, Gradska knjižica Vukovar , Općinska narodna knjižnica Drenovci , Gradska knjižnica Županja, i Gradska knjižnica i čitaonica Ilok.\nPeriod realizacije: novembar 2012. – oktobar 2013.\nDonator: Evropska unija kroz program IPA prekogranični program Srbija-Hrvatska\nProjekat je imao za cilj do promoviše i doprinese digitalnoj inkluziji ljudi, preduzeća i zajednica u Srbiji, a time i unapređenju kvaliteta života, veština potrebnih za zaposlenje, i socijalnoj uključenosti građana Srbije. Obuhvatio je niz radionica na sledeće teme: e-Inkluzija ranjivih grupa, Promocija IKT asistivnih tehnologija, Standardi kvaliteta u IT edukaciji i Samoodrživost organizacija koje sprovode IKT edukaciju, 3 kampanje (Onlajn nedelja, Bezbednost dece na internetu, Srebrni surferi), studijske posete Španiji i Rumuniji, kao i stvaranje neformalne mreže organizacija, institucija i kompanija koje kao deo svoje misije imaju podizanje nivoa digitalne pismenosti i e-inkluzije u Srbiji.\nPartner: Esplai, Španija\nPeriod realizacije: jun 2010. –jun 2011.\nMediji u zajednici +\nGlavni cilj: Jačanje lokalnih demokratskih struktura i aktivnog učešća u građanskom društvu kroz jači uticaj građana na kreiranje lokalnih politika i akcija zagovaranja uz pomoć snage medija u zajednici. Ciljevi projekta: 1)\tIzgradnja kapaciteta NVO u zajednici da pokrenu građane kroz pružanje novih i inovativnih alata i metoda za povećanje aktivizma i mobilnosti lokalnih zajednica, 2)\tUnapređenje kapaciteta NVO/CSO da koriste moć lokalnih medija – radija, televizija i novina u zajednici - za postizanje ciljeva zastupanja zajednice 3)\tTransformisanje lokalnih NVO/CSO u informaciona čvorišta u zajednici kroz uspostavljanje radija u zajednici ili drugih kanala medija u zajednici 4)\tJačanje održivosti medija u zajednici kroz izgradnju partnerstava između NVO/CSO, lokalnih samouprava i biznisa. 5)\tEfikasna saradnja između V4 zemalja i partnera iz Zapadnog Balkana u podršci inicijativa u zajednici.\nPeriod realizacije: maj 2013. – jul 2014.\nDonator: Visegrad fond\nBesplatni IT kursevi za izbeglice, raseljena lica i nezaposlene u Srbiji\nGlavni cilj projekta je bio povećanje IT pismenosti i praktičnog korišćenja informaciono komunikacione tehnologije među ranjivim grupama u Srbiji, obezbeđivanje IT znanje i veština koje su neophodne za rad u modernom okruženju, a time i povećanje mogućnosti zapošljavanja, ekonomske nezavisnosti i socijalnog uključivanja. U okviru projekta koji je realizovan u periodu od 2006. do 2011. oko 3000 ljudi iz različitih ranjivih grupa (izbegli, raseljeni, nezaposleni, osobe sa oštećenjem sluha, samohrani roditelji) pohađalo je kurseve računara (realizovano gotovo 8000 kurseva - Windows, Word, Excel, Internet&e-mail, Power Point, Access).\nPeriod realizacije: 2006-2011.\nDonator: Microsoft kroz Unlimited Potentials program\nU periodu od 2008. do 2010. IAN Telecentar je realizovao projekat "Profesionalno osnaživanje gluvih i nagluvih osoba" u okviru koga je 60 osoba sa oštećenjem sluha imalo priliku da stekne veštine i znanja neophodna u savremenom radnom okruženju, tražena na lokalnom tržištu rada. Edukacija je obuhvatala kurseve računara uz dobijanje međunarodnog ECDL sertifikata, socijalnih veština i preduzetništva. Takođe, za zainteresovane je organizovana i praktična obuka iz baštovanstva i administrativnog asistenta.\nPartneri: Savez gluvih i nagluvih Srbije, Gradska organizacija gluvih Beograda\nPeriod realizacije: maj 2008. - april 2011.\nDonator: Ministarstvo rada i socijalne politike i Majkrosoft Srbija\nEkonomsko i socijalno osnaživanje izbeglih i raseljenih lica u Srbiji\nProjekat je realizovan u saradnji sa Grupom 484. Bio je usmeren na uspostavljanje Socijalno preduzeća na teritoriji grada Beograda. Nakon analize tržišta i pravljenja biznis plana oformljeno je preduzeće Bizian grupa koje je imalo dve osnove delatnosti: čišćenje i baštovanstvo. Osnovni cilj ovog preduzeća bio je pomoć u zapošljavanju teško zapošljivih kategorija (pre svega izbeglih i raseljenih lica i osoba sa invaliditetom). Odabrani zainteresovani korisnici su prošli relevantne obuke i angažovani u socijalnom preduzeću.\nNosilac projekta: Grupa 484\nPeriod realizacije: septembar 2008. – septembar 2010.\nDonator: Unidea - Fondacija UNICREDIT Grupe\nU projekat je tokom njegovog izvođenja uključeno ukupno 40 polaznika iz grupe maloletnih počinilaca krivičnih dela kojima je Sud izrekao neku od mera pojačanog nadzora i vaspitnu meru posebnu obavezu, da se osposobljava za zanimanje koje odgovara njegovim sposobnostima i sklonostima ili da pohađa kurseve za stručno osposobljavanje ili da se priprema i polaže ispite kojima se proverava određeno znanje. Realizovani edukativni program je obuhvatio pohađanje računarskih kurseva, kurseva socijalnih veština i kursa engleskog jezika, a organizovane su i grupe za podršku. Krajnji cilj bio zaustavljanje i korigovanje društveno neprihvatljivog ponašanja. Psihološke promene kod maloletnika merene su standardizovanim psihološkim instrumentima. Svi objektivni pokazatelji ukazuju da pohađanje edukativnog programa ima blagotvorno dejstvo na psihološki status pojedinca i njegovo samopoštovanje. Samo kod jednog maloletnika je došlo do ponovnog činjenja krivičnog dela.\nPeriod realizacije: april 2007. - april 2008.\nDonator: UNDP (FSI) , CAFOD\nRazvoj regionalne mreže za doživotno učenje (RELL)\nProjekat je imao za cilj da promoviše celoživotno učenje i mrežu telecentara u zemljama Zapadnog Balkana kao podršku izgradnji inkluzivnog društva koje svima pruža jednake šanse za pristup učenju tokom čitavog života. U projektu su učestvovali telecentri iz Srbije, Hrvatske, BiH (Beograd, Novi Sad, Slavonski Brod i Sarajevo). Aktivnosti su uključivale studijske posete centrima koje se bave obrazovanjem u zemljama Evropske unije (Mađarska, Austrija, Švajcarska i Nemačka) radi upoznavanja sa inovativnim pristupima i iskustvima u razvoju programa celoživotnog učenja. Nakon poseta svaki telecentar pilotirao je različite kurseve uključujući IT kurseve za ljude sa oštećenim sluhom, kurseve socijalnih veština i preduzetništva za mlade. Organizovani su i seminari sa predstavnicima vladinih institucija, socijalnih službi i poslovnog sektora u cilju podizanja svesti o važnosti celoživotnog učenja.\nNosilac projekta: Roda Sarajevo\nPartneri: IAN Beograd, Telecentar Travnik, Telecentar Prijedor, Telecentar Slavonski Brod, NSHC, Telecentar Zagreb, Telecentar Gostivar\nPeriod realizacije: mart – septembar 2012.\nProjekat je realizovan kao inovativna ideja koja kombinuje istraživanje tržišta rada sa praktičnim projektom za rešavanje pitanja nezaposlenosti među najugroženijim pripadnicima društva u Srbiji, pre svega izbeglicama. U IAN-u je uspostavljen jedna od 10 Savetodavnih kancelarija koja je pružala pravne savete, pomoć u pristupu pravima građana i zdravstvenoj zaštiti, podršku pojedincima u rešavanju problema vezanih za državnu birokratiju, kao i informacije od značaja za buduće planove pojedinaca. Kroz projekat je obezbeđena i računarska obuka, kursevi preduzetništva i socijalnih veština.\nNosilac projekta: CDRSEE\nPartneri: IAN, NSHC\nPeriod realizacije: 2007-2009.\nUčenje kroz razmenu i digitalno uključivanje zajednica kroz usluge telecentara\nProjekat je imao za cilj da ohrabri saradnju i razmnu dobrih praksi na polju digitalne unkluzije u Letoniji, Srbiji, Rumuniji i Moldaviji. Organizovano je niz radionica na različite teme u okviru studijskih poseta zemljama učesnicama. “IKT u službi razvoja i usluge telecentara” u Rumuniji, “Socijalno preduzetništvo i (samo)održivost” u Srbiji, “IKT u službi zapošljavanja i usluge Telecentara” u Letoniji i „Građanski aktivizam i participatorni razvoj lokalne zajednice“.\nPeriod realizacije: januar 2011 – decembar 2012.\nKroz ovaj regionalni projekat izbegla i raseljena lica (koja imaju izbegličku legitimaciju ili su ranije imala status izbeglice) u Srbiji i Hrvatskoj bila su u mogućnosti da besplatno dobiju:\n1.\tpomoć u pristupu pravima i informacijama i otklanjanju pravnih i administrativnih i prepreka sa specijalnim fokusom na pribavljanje ličnih dokumenata iz Hrvatske preko punomoći (rodni list, domovnica, venčani list, radna knjižica...).\n2.\tpodršku u uspešnoj socijalnoj i ekonomskoj integraciji korisnika kroz obezbeđivanje neformalnog obrazovanja.\nPeriod realizacije: januar – decembar 2007.\nDonator: Evropska unija, Microsoft\nEdukacija studenata sa invaliditetom\nOsnaženi su kapaciteti studenata sa invaliditetom iz studentskog doma «Mika Mitrović» u oblasti korišćenja savremenih IT tehnologija kroz dva računarska kursa. Ukupno su 23 studenta pohađala nastavu. Kroz ove kurseve studenti su stekli veštine i znanja potrebna u savremenoj ekonomiji, povećana im je šansa za zaposlenjem i pobolјšan je psihološki status polaznika.\nPeriod realizacije: septembar – decembar 2006.\nDonator: Grad Beograd\nRazvoj balkanske mreže Telecentara\nCilj projekta je bio promocija celoživotnog učenja za sve građane, promocija socijalne inkluzije ranjivih grupa u proces celoživotnog učenja, pretraga i primena najboljih praksi i razvoj programa prema zahtevima tržišta rada.\nCiljne grupe projekta su izbegla i raseljena lica, samohrani roditelji, nezaposleni, žrtve torture, korisnici materijalne pomoći.\nObrazovni program Telecentra obuhvata četiri škole: Školu računara, Školu engleskog jezika. Školu socijalnih veština i Školu preduzetništva. U okviru naših kurseva polaznici stiču znanja koja ima pomažu da se bolje integrišu u lokalne zajednice i postanu ekonomski nezavisni. Sa novostečenim znanjem mogu započeti vlastiti biznis, mogu da se zaposlenu u privatnom ili javnom sektoru ili mogu da ostvare dodatne prihode.\nPeriod realizacije: 2003. – 2007.\nOsnaživanje nezaposlenih žena\nProjekat je bio usmeren na edukaciju nezaposlenih žena u cilju unapređenja njihove zapošljivosti i položaja na tržištu rada. Devetomesečni svakodnevni program obuhvatao je kurseve računarske pismenosti uz dobijanje međunarodnog ECDL sertifikata i kurseve socijalnih veština. Celokupan program završile su 33 žene. Kao rezultat 30% ovih žena našlo je posao u toku programa ili 6 meseci nakon njegovog završetka, a program je pozitivno uticao i na poboljšanje psihološkog statusa polaznica.\nPeriod realizacije: april 2005. – decembar 2005.\nRazvoj kurseva socijalnih veština\nCilj projekta je bio izgradnja trening tima koji će kreirati program obuke za kurseve socijalnih veština, kao i organizovanje obuke za druge trenere socijalnih veština u okviru mreže telecentara, polaznike i organizacije. Ciljne grupe koje su bile obuhvaćene obukama su izbegla i raseljena lica, samohrani roditelji, nezaposleni, žrtve torture, korisnici materijalne pomoći. Realizovane aktivnosti: Istraživanje postojećih praksi i trendova i identifikovanje najboljih praksi i treninga za trenere socijalnih veština Organizovanje treninga za trenere za izabrane module Razvoj detaljnog plana i programa za sledeće trening module: Analiza individualnih potencijala, Planiranje karijere, Upravljanje vlastitim resursima, Asertivni trening, Prezentacijske veštine, Pisana komunikacija i pisanje vlastite biografije.\nPeriod realizacije: jun 2004. – april 2005.\nDonator: FRESTA, UNESCO\nTrening centar za stručno osposobljavanje – škola šivenja, sito-štampe i računara\nCilj projekta bio je profesionalno osnaživanje aseljenih lica sa Kosova, izbeglica i predstavnika lokalnih ranjivih grupa. Ovaj cilj ostvaren je uspostavljanjem škole odnosno radionice za šivenje i sito štampu. Pored stručnih obuka u ovoj školi korisnici su pohađali kurs pisanja biznis plana i dobijali smernice za dobijanje mikro kredita za pokretanje sopstvenih preduzeća . Ukupno je 510 korisnika pohađalo različite obuke.\nPeriod realizacije: septembar 2001. – decembar 2005.


Doneta Odluka o dodeli odborničkih mandata Skupštine Grada Beograda | GEM info\nDoneta Odluka o dodeli odborničkih mandata Skupštine Grada Beograda\n28. marta 2018. 29. marta 2018. Marija Dragutinović 0 Comments odbornički mandati, skupština grada beograda\nCiklus izbora za odbornike Skupštine Grada Beograda zvanično je okončan nakon odluka Gradske izborne komisije donetih na četrdesetoj sednici. Usvojeni su izveštaji o sprovedenim izborima, doneta Odluka o dodeli odborničkih mandata, i konstatovano da je podneto ukupno 197 prigovora.\nGradska izborna komisija održala je 28. marta četrdesetu sednicu, na kojoj je jednoglasno usvojila tri važna akta, čime je zvanično okončan ovogodišnji ciklus izbora za odbornike Skupštine Grada Beograda.\nUsvojen je Izveštaj o ukupnim rezultatima izbora za odbornike Skupštine grada, održanim 4. marta 2018, kao i Izveštaj o sprovedenim izborima za odbornike Skupštine Grada Beograda. Gradska izborna komisija donela je i Odluku o dodeli odborničkih mandata, po redosledu na izbornoj listi, počev od prvog kandidata.\nIzbornoj listi „ALEKSANDAR VUČIĆ – Zato što volimo Beograd!” dodeljena su 64 mandata\nIzbornoj listi „Dragan Đilas – Beograd odlučuje, ljudi pobeđuju!” dodeljena su 26 mandata\nIzbornoj listi „ALEKSANDAR ŠAPIĆ – GRADONAČELNIK” dodeljeno je 12 mandata\nIzbornoj listi „IVICA DAČIĆ – Socijalistička partija Srbije (SPS), DRAGAN MARKOVIĆ PALMA – Jedinstvena Srbija (JS)” dodeljeno je 8 mandata.\nNa sednici je konstatovano da je podneto ukupno 197 prigovora Gradskoj izbornoj komisiji i 119 žalbi Upravnom sudu. Osim jednog, koji je usvojen i na osnovu čega su ponovljeni izbori na četiri biračka mesta na opštini Stari grad, svi prigovori su odbijeni ili kao neblagovremeni ili kao podneti od neovlašćenog lica, što su potvrdile i presude Upravnog suda.\nŠeruj post "Doneta Odluka o dodeli odborničkih mandata Skupštine Grada Beograda"\n← Izlet penzionera u Kruševac\nPočela rekonstrukcija Bulevara kneza Aleksandra Karađorđevića →


Radnici parkinga Aerodroma Beograd nisu 18 meseci primili plate!\nTema: Radnici parkinga Aerodroma Beograd nisu 18 meseci primili plate!\n29.06.2009., 14:30 #1\n"Aerodrom parking" u štrajku\n29. jun 2009. | 10:31 | Izvor: B92\nBeograd -- Zaposleni u preduzeću "Aerodrom parking" od jutros su u generalnom štrajku, jer Aerodrom "Nikola Tesla" 18 meseci odbija da im isplati zarade.\nZa danas je planiran sastanak između radnika koji štrajkuju i odgovornih direktora Aerodroma "Nikola Tesla" posle kojeg će biti poznato više detalja o budućnosti zaposlenih u "Aerodrom parkingu".\nRadnici navode da su se na štrajk odlučili jer Aerodrom "Nikola Tesla" odbija da im isplati zarade već 18 meseci, iako ga na to obavezuje ugovor između ta dva preduzeća.\nOdlukom Vlade iz 2005. godine "Aerodrom parking" formiran je kao posebno preduzeće, čime je izdvojen od aerodroma.\nUgovorom koji su odmah po osnivanju potpisali bivši direktor aerodroma Nebojša Nedeljković i direktor "Aerodrom parkinga" Slobodan Cojić, dogovoreno je da aerodrom i dalje naplaćuje parking, a da za uzvrat isplaćuju zarade radnicima ovog preduzeća. Međutim, kako štrajkači kažu, to je važilo do dolaska Bojana Krišta na čelo aerodroma.\n"Bivši direktor Krišto je razgovarao sa mnom i vodili smo ozbiljne pregovore i imamo i pismenu garanciju da će naši zahtevi biti ispoštovani. Isplata zaostalih zarada, socijalnog programa i rešavanje statusa. Krišto je otišao, ostao je njegov zamenik, tadašnji savertnik Radosavljević, ali to se nije odmaklo sa mrtve tačke nigde", kaže predsednik Štrajkačkog odbora Milomir Čavić.\nŠesnaest zaposlenih u "Aerodrom parkingu" ima ozbiljnih egzistencijalnih problema.\n"Živim teško, imam supruga koji minimalno zarađuje i dvoje studenata. Ne mogu sina, koji je odličan student, ponekad da pošaljem na fakultet jer nemam za prevoz".\n"Od 2004. i supruga je na birou, pomažu mi rodbina, prijatelji, radim nešto privatno, školujem dvoje dece."\nNadležni na Aerodromu "Nikola Tesla" kažu da je radnicima nuđen posao na aerodromu, ali da su oni to odbili pošto ne žele radno mesto, već isplatu otpremnina.\nSta reci na sve ovo osim KRISTO NEMA ALTERNATIVU\nTaj "uspesni i mladi" menadzer koji je zajedno sa Tadicem uveo gradjanima Srbije najvece aerodromske takse u Evropi , istovremeno zajedno sa svojim zamenikom 18 meseci nije isplatio plate radnicima Aerodrom Parkinga !\nI parking na aerodromu kosta djavo i po, pa i pored toga radnici parking servisa ne dobijaju plate\nEto kakvi zuti "menadzeri" vode Srbiju.........\n29.06.2009., 14:35 #2\nRe: Radnici parkinga Aerodroma Beograd nisu 18 meseci primili plate!\nkakvi su to kriminalci ovi lopovi iz DS-a i G17+ ovo je strasno\nznaci za ova krivicna dela i 10 smrtnih kazni , nabijanje eksera pod nokte i nabijanje na kolac je malo\nDok su sebi delili milionske otpremnine i plate, radnicima Parkinga nasi "zhuti experti" nisu hteli da daju ni platu od 20.000 dinara..... 18 meseci EJ!\nJos je kristo pusten da pobegne, nema krivicne prijave protiv njega, nema poternice preko interpola - nista....\n29.06.2009., 14:40 #3\n****** setili se posle 18meseci, pa gde ste bili ranije koji ce vam uopste i pare ,pitajte onog malog od piste , vidite sa dinkicem\n29.06.2009., 14:44 #4\nRadnicima nisu hteli da daju plate ni od 20.000 dinara, a sebi su istovremeno Tadicevi i Dinkicevi mladi "eksperti" delili milionske plate, otpremnine, bonuse....\nKRISHTO NEMA ALTERNATIVU\n29.06.2009., 15:03 #5\n18 meseci pa netreba ni sada da im daju.Od cega su ziveli dosad neka zivi i sad izgleda da im nisu bile ni potrebne moze i bez njih.


Multiple trudnoće i Single embryo transfer | IVF metoda | FERONA - NOVI SAD\nFINANSIRANJE | FERONA\nFinansiranje postupaka vantelesne oplodnje\nInfertilitet predstavlja veliko breme za par koji se suočava sa ovim problemom kako emotivno i psihološki, tako i vremenski.\nBorba sa ovim problemom je veoma zahtevna za svaki par, predstavlja poseban izazov, zahteva veliku posvećenost i odricanje, i predstavlja posebnu teškoću za redovno sprovođenje brojnih drugih privatnih i profesionalnih obaveza.\nPoseban problem je i ekonomska odnosno finansijska strana problema infertiliteta, njegove dijagnostike, tretmana a naročito finansiranje postupaka vantelesne oplodnje. Dodatnu teškoću predstavlja i odsustvo garancije za uspeh koja leži u samoj prirodi IVF ciklusa.\nStoga članovi FERONA tima godinama unazad rade na podizanju svesti o ovom problemu u društvu i od odgovarajućih zakonodavnih i izvršnih organa vlasti zahtevaju, u formi konkretnih predloga, brojnih naučnih dokaza zbog čega je ovo neophodno, da se poveća dostupnost i broj ciklusa vantelesne oplodnje koji su određenom paru finansirani od strane države.\nFinansiranje ciklusa vantelesne oplodnje može biti na sledeće načine:\nSopstveno finansiranje -par snosi troškove za celokupni tretman po prethodno utvrđenom cenovniku (vidi cenovnik) i koji zavisi od vrste usluge koja je neophodna da se primeni, količine utrošenih lekova itd. Za ovaj vid finansiranja paru su dostupni i izvori finansiranja putem zajmova od strane brojnih banaka koje posluju u našoj sredini i specijalizovane su za ovaj vid pomoći.\nNacionalni program VTO finansiran od strane RFZO (do 2 pokušaja VTO se finansira na ovaj način). Za detaljnije informacije o uslovima, potrebnoj medicinskoj dokumentaciji i proceduri konkurisanja savetujemo da se javite izabranom ginekologu i u odgovarajuću filijalu RFZO, kao i da posetite njihov sajt http://www.rfzo.rs/.\nPojedine jedinice lokalne samouprave kao što su Grad Novi Sad, Grad Beograd, Grad Zrenjanin i druge jedinice lokalne samouprave imaju odgovarajuće programe za finansiranje još jednog pokušaja VTO za parove koji više ne ispunjavaju kriterijume za finansiranje od strane RFZO. Naš savet je de se uvek raspitate u vašoj jedinici lokalne samouprave ili kod vašeg poslodavca (pošto i određene kompanije poseduju ovakve programe) kako biste saznali da li postoje i koji su detalji ovog načina finansiranja.\n4.\tPokrajinski sekretarijat za zdravstvo, socijalnu politiku i demografiju APV, započeo je program sufinansiranja pokušaja vantelesne oplodnje za drugo, treće ili četvrto dete za parove koji zahtevaju ovaj vid tretmana a koji su bar godinu dana sa prebivalištem u APV. Detalje ovog načina finansiranja možete naći na sajtu sekretarijata http://www.zdravstvo.vojvodina.gov.rs/.\nPored Nacionalnog programa i finansiranja od strane RFZO, za finansiranje VTO moguće je obratiti se i bankama koje su specijalizovane za ovaj vid pomoći. Feroni se obratila i Crédit Agricole Srbija čiju ponudu možete pogledati na sledećem linku:


VUČIĆ NA SASTANKU SA HUSEINOM Predsednik Srbije Razgovarao Sa Ministrom Spoljnih Poslova Iraka(FOTO) - Strodong Newspaper\nHome/Entertainment/VUČIĆ NA SASTANKU SA HUSEINOM Predsednik Srbije razgovarao sa ministrom spoljnih poslova Iraka(FOTO)\nHusein, koji predvodi delegaciju svoje zemlje na Samitu Pokreta nesvrstanih u Beogradu, izjavio je juče da je taj pokret igrao i dalje igra važnu ulogu, pre svega u obezbeđivanju mira u svetu.\nOko izuzetno značajnog skupa angažovao se i predsednik Srbije Aleksandar Vučić, na čiju ideju i inicijativu se i održava ova konferencija. U Srbiju će doći više od 100 delegacija iz 50 zemalja sveta. Nabrajajući najviše zvaničnike sa svih kontinenata, od Indije, Irana, Indonezije, preko Evrope, do Afrike, Кariba, predsednik je juče istakao da je reč o veoma važnim zemljama za nas:\n– Srbija ne može da napravi titleštaj jeftiniji od “Ikee”, ali sa našim prijateljima iz afričkog i arapskog sveta, pa i iz Azije, možemo bezbroj stvari da napravimo. Pozivam da svi zajedno pokažemo poštovanje za naše goste iz 105 zemalja, da pokažemo gostoprimstvo Beograda i Srbije.


Fejsbuk kao alat nadziranja i kažnjavanja korisnika u službi vlade | PC Press\nFejsbuk kao alat nadziranja i kažnjavanja korisnika u službi vlade\n13. avgust 2018. 19. avgust 2018. Viktorija Lukić\nJedan od problema sa ogromnom automatizovanom mašinom kakva je Fejsbukov algoritam za reklame je njena veličina i dalekosežnost, odnosno ona u potpunosti nikada ne bi mogla da bude podložna ljudskom nadgledanju. Umesto toga, algoritmi Fejsbuka poput Velikog brata tiho posmatraju svojih dve milijarde korisnika, svaki njihov postupak od banalnih interesovanja do najosetljivnijih i najličnijih delova njihove ličnosti, verovanja i medicinskih stanja, na osnovu čega se procenjuje šta bi kome trebalo da se svidi, i time se tiho postavlja “etiketa” na naloge. Šta se dešava kada vlada neke države počne da nadgleda, uznemirava, privodi i pogubljuje državljane zbog etikete koju je stvorio takozvani black box algoritam za generisanje reklama jedne američke kompanije?\nTakve brige su nažalost daleko od hipotetičkih. Ranije ovog meseca izašle su informacije da je među algoritmima za reklame postojao pristup korisnicima za koje je sistem platforme procenio da bi potencijalno bili zainteresovani za akcije protiv sopstvene vlade. Ovakva etiketa se prilepila na više od 65 000 naloga ruskih državljana, time ih stavljajući u veliki rizik ako bi njihova vlada saznala da su označeni na ovakav način.\nPostoje mnoge vlade širom sveta koje su više nego svesne potencijala Fejsbukovih alata za reklame kako bi ih upotrebile za nadgledanje i aktivno praćenje određenih demografskih grupa i njihovih interesa. Vladino korišćenje Fejsbukovih alatki za reklame uglavnom se sastoji od korišćenja javno dostupnih informacija, poput check in-ovanja ljudi i njihovih lajkova. Na primer, analizira se koji deo grada ima najveću gustinu ljudi određenih demografskih karakteristika, a koji u isto vreme imaju određene interese koji bi mogli da izazovu zabrinutost vlade.\nOvakva javna dostupnost informacija znači da obaveštajnim službama ne treba više sudski nalog da odobri nadgledanje ljude, dok na lokalnom nivou čak i policajci mogu koriste ove informacije za ispitivanje ljudi. Svetska dostupnost Fejsbukove platforme za reklame nudi naročito moćnu i primamljivu alatku za obaveštajne službe koje posmatraju nacije sa kojima su u sukobu, omogućavajući im da detaljnije analiziraju ljude i njihova interesovanja.\nProblemi ovako ležernog koriščenja informacija o ljudima su brojni. Na primer, šta se dešava kada zemlje u kojima je homoseksualnost kriminalna radnja koja potencijalno može da donese smrtnu kaznu saznaju za takve korisnike, da li država može da koristi Fejsbukove alate da cilja njihovu zajednicu? Da li bi ove zemlje mogle da koriste sudski nalog da narede Fejsbuku da im nabavi listu svih imena individua u njihovoj zemlji za koje njegov algoritam veruje da su homoseksualci?\nKorisnici verovatno ni sami nisu svesni da ih je Fejsbuk identifikovao kao potencijalno homoseksualne osobe. Oni mogu da vode računa u komunikaciji, povezivanju sa prijateljima, lajkovima, izjavama, statusima, i svim drugim onlajn akcijama u pokušaju da spreče sumnje. Ali Fejsbukovo nepokolebljivo svevideće oko se ne da lako prevariti, i verovatno će tokom vremena da im dodeli marketinšku etiketu koja će da nagovesti njihova uverenja ili seksualnu usmerenost zasnovanu na nijansiranim obrascima koje su nevidljive ljudskom oku. Portparol kompanije je izjavio da firma neće sklanjati kategorije koje bi potencijalno mogle da ugroze pojedince u vidu opasnosti od hapšenja ili smrti.\nZa sada izgleda kao da društveni mediji umesto da spajaju svet, sve više pomažu u njegovom deljenju. Njihov internacionalni dohvat, ogromna centralizovana skladišta podataka i algoritmi koju mogu da iskoriste najosetljivije i intimnije delove naših života verovatno se sve više koriste kao stanica za svetske obaveštajne službe kako bi špijunirale i uticale na svet, dok u isto vreme same vlade sve više koriste svoju pravnu moć da nateraju Fejsbuk da im pomogne da nađu i kazne one pojedince koji im deluju sumnjivo. Dobrodošli u svet koji ni sam Orvel nije mogao da zamisli.\nTagovi: država, Facebook, fejsbuk, Posmatranje, state, vlada\n← Orlove kandže za bolji stisak robotske ruke\nBroj isporuka skenera otiska prsta ispod ekrana u porastu →


Advokat Miloš Ristić, Beograd - nekretnine, privredno pravo\nAdvokat Miloš Ristić\nRođen 1983. godine u Tuzli\nČlan Advokatske komore Srbije od jula 2009. godine\nČlan Advokatske komore Vojvodine jula 2009 do januara 2012. godine\nČlan Advokatske komore Beograda od januara 2012. godine\nStrani jezici: engleski, nemački, italijanski\ndipl. pravnik, Pravni fakultet u Novom Sadu, 2009.\nfinansije i porezi, osnivanje i razvoj kompanija sa radnog i poreskog aspekta, specijalista za IT kompanije, međunarodno i unutrašnje trgovinsko pravo, privredno pravo, bankarsko pravo; porodično pravo\nZapaženiji slučajevi angažovanja\nTokom karijere, advokat Miloš Ristić je bio angažovan na više vrednih međunarodnih i domaćih projekata koji su vredni pažnje na kojima je ostvario pun potencijal svog znanja i iskustva:\nTokom 2011. i 2012. godine uspešno je zastupao prodavce u prodaji dve velike grupe preduzeća.\nJedan od ovih projekata uključuje i preduzeće koje samo u Srbiji trenutno zapošljava preko 500 zaposlenih u sektoru snabdevanja računarima. Srpsku kompaniju iz ove grupacije osnovala su 2005. godine u Novom Sadu dvojica švajcarskih državljana, a do 2011. godine proglašen je za najboljih 30 izvoznika u Srbiji, kao jedan od najvećih industrijskih poslodavaca u Novom Sadu (okrug Južna Bačka). Kompanija je uključena u veliki sudski spor sa svojim bivšim akcionarom, domaćim državljaninom, gde je 15 postupaka pokrenuto po brojnim osnovama bilo od strane malog akcionara, bilo od osnivača kompanije, koje smo mi zastupali. Tokom ovog iskušenja i nakon što je opasnost od pravnih sporova smanjena, osnivači su započeli pregovore sa velikom kompanijom za isporuku računarske opreme sa sedištem u SAD o kupovini celog njihovog preduzeća, čiji je najveći i najvredniji deo u Srbiji. Pregovori su bili veoma intenzivni i trajali su preko četiri meseca. Moram naglasiti da je naša uloga u tom pitanju bila presudna i bez našeg iskustva, znanja i hrabrosti u pregovorima i sporovima, ceo posao, vredan više od 24 miliona USD, ne bi uspeo.\nUporedo je takođe bio angažovan da zastupa vlasnike i prodavce udela u društvu sa sedištem u BiH za izgradnju puteva. Kompaniju je uspešno kupila vodeća evropska građevinska kompanija koja ulaže značajne investicije u regionu bivše Jugoslavije za sumu od preko 4 mil EUR.\nOd 2012. godine uspešno je zastupao dve srpske banke radi naplate duga prema kompanijama i velikim poljoprivrednim i građevinskim preduzećima. Tokom osmogodišnjeg angažovanja banka je uspela izvršiti povrat duga u iznosu od preko 5 miliona evra kao plod rada advokata Miloša Ristića.\nUspešno je zastupao i tri velike građevinske kompanije, kojima je potrebna svaka vrsta pravnih delatnosti, od zahteva za odštetu, radnih sporova, registracije vlasništva nad nekretninama do naplate duga na osnovu fakturisane robe i usluga.\nZajedno sa advokatima Zoranom Ristićem i Aleksandrom Ćirićem zastupao je vlasnike nepokretnosti kojima su narušena prava svojine činjenicom da lokalna samouprava u kojoj se nepokretnost nalazi, ne sprovodi doneti prostorni plan preko 60 godina, čime su vlasnici onemogućeni u uživanju svih vlasničkih prava koji proističu iz prava svojine kao apsolutnog prava, te na taj način učestvovao u stvaranju jedne nove jurisprudencije, kojom se omogućava da se vlasnici obeštete u vrednosti nepokretnosti da predmetnog uznemiravanja vlasničkih prava nema. Na taj način su vlasnici osrednjih gradskih parcela ostvarili naplatu iznosa od oko 300.000 evra po placu, čime su rešili svoja stambena pitanja na kvalitetan način, kao da su investitoru direktno prodali nepokretnost. Sud je stvorenom praksom naterao jedinicu lokalne samouprave da kroz sudski postupak dovrši postupak eksproprijacije započet donošenjem prostornog plana koji ograničava vlasnička prava.\nOsam godina je zastupao banku u Srbiji sa veoma visokim udelom u tržištu nad kojom je otvoren postupak stečaja u postupcima radi naplate potraživanja, tokom kog zastupanja je, u ostvarivao saradnju sa više stručnih službi banke, te tokom kog perioda je izvršena naplata u vrednosti od više miliona eura.\nU postupcima pred Vrhovnim kasacionim sudom R. Srbije usvojeno je šest njegovih revizija koje je podneo kao advokat što je uzrokovalo ukidanje pravnosnažnih odluka kojima su, ispostavilo se, prava njegovih stranaka, bila povređena i grubo zanemarena.\nDanas savetuje i zastupa desetinu softverskih kompanija sa sedištem u Beogradu i Novom Sadu, čiji su osnivači strani državljani, iz Kanade, SAD, Bosne i Hercegovine, Izraela, Rusije i Indije.


Grupni Koučing – poboljšajte vaše biznis rezultate – Business Coaching\n[ 25/07/2018 ] Gradi da bi vodio!\tHR reč\n[ 25/07/2018 ] Koučing mi pomaže da ostanem fleksibilna i otporna u biznis svetu\tIntervju\n[ 25/07/2018 ] HR biznis su ljudi!\tHR reč\n[ 25/07/2018 ] Talent menadžment\tBiznis znanje\n[ 25/07/2018 ] Realni Aikido je veština koja slabe čini jačima, a jake plemenitim i svesnim svoje snage\tIntervju\nHomeKoučingGrupni Koučing – poboljšajte vaše biznis rezultate\nGrupni Koučing – poboljšajte vaše biznis rezultate\n25/07/2018 Tatjana Mamula Nikolić 0\nFoto: lična kolekcija.\nGrupni koučing – poboljšajte svoje rezultate u poslu\nGrupni koučing je inovativni pristup biznis koučingu, koji koristi jedinstveno grupno okruženje kako bi ojačao profesionalni i lični razvoj svih učesnika. Radionice mogu biti prilagođene svakoj grupi posebno, što znači da učesnici mogu da biraju teme od različite važnosti za njih u tom trenutku. Postoji mnogo prilika za učešće u grupnom koučingu, kao što su programi za ženske lidere, start up-ove ili vlasnike preduzeća. Učestalost sastanaka zavisi od potreba učesnika i cilja poslovanja. U nekim slučajevima, napredne onlajn platforme mogu da se koriste kao virtuelni grupni koučing.\nSpecijalnost grupnog koučinga\nU grupnom koučingu, odnos između kouča i klijenata je presudan za uspeh. Kao koncept, pruža podršku poslovnim liderima u povećanju profitabilnosti, prihoda, prodaje i efikasnosti tima, kao i u razvoju liderstva, strateškog planiranja i optimizacije poslovanja. Ovaj metod omogućava učesnicima da razmene iskustva koja su testirana u praksi u obliku ’okruglog stola’ ili Savetodavne grupe kolega. Rad sa poslovnim liderima iz nekonkurentnih industrija (saradnja ’peer to peer’) osigurava razvoj bolje dinamike konverzacije, kao i integraciju iskustva i znanja. U procesu grupnog koučinga, poslovni lideri moraju da se obavežu i u svom radnom okruženju pokrenu akcije stvorene tokom radionica. Analize i uvidi iz radionica su polazna tačka za poslovnog lidera da se konsultuje sa svojim zaposlenima kada određuje oblasti za poboljšanje svakodnevnih poslovnih procesa.\nDoprinos koučing stila\nKako bi se postigli najbolji rezultati u grupnom koučingu, poslovni lider mora da bude otvoren kako bi došlo do promene; takođe je neophodna njegova ili njena spremnost da preuzme odgovornost za odluke i rezultate, kao i odlučnost i istrajnost pri donošenju odluka, razmena znanja i iskustva sa ostalim članovima grupe, međusobno poštovanje, podrška i poverenje.\nPicture 1 Coaching style contribution to business leaders [Pixpired, designed by Gaša]\nKoje su prednosti grupnog koučinga?\nPoboljšanje poslovnih veština i kulture liderstva u organizaciji;\nStvaranje novih poslovnih odnosa u okruženju koje je voljno da pruži podršku;\nRazvijanje biznisa sa iskusnim poslovnim liderima koji postavljaju i ostvaruju visoke ciljeve;\nUčenje kreativnih tehnika i veština;\nRad na principima alternativnog upravljanja;\nPrevazilaženje teških trenutnih izazova;\nPoslovni lideri kao mentori koji vas ’guraju’ da se promenite;\nDavanje povratnih informacija u narednoj koučing sesiji.\nPicture 2 Coaching techniques in development of business leaders\nOvakve radionice su dostupne u 30 zemalja u svetu, a možete doživeti kako se one odvijaju u Srbiji u radionicama koje drži Tatjana Mamula Nikolić, ACC ICF. Tatjana ima više od 25 godina profesionalnog iskustva u istraživanju, tržištu i menadžmentu. Već mnogo godina je direktor istraživačke agencije MASMI. Aktivna je u polju treniranja, koučinga i mentorstva od 2013.godine, a 2015.godine je započela sopstvenu kompaniju – ACT2B www.act2b.rs . Primenjuje principe koučinga i metode iskustvenog učenja u radu sa poslovnim liderima, preduzetnicama, početnicima, pojedincima i timovima. Uporna je, radoznala i uvek spremna za izazovne destinacije, nove kulture i običaje.\nRazvoj ljudi nije trošak, već investicija\nKultura koučinga i digitalne agende u poslu\nKonekcije za bolji i poželjniji biznis\nNajbolje kompanije čine najbolji zaposleni\nLider kreira prostor u koji njegov sledbenik želi da zakorači\nKultura jede inovacije za doručak\nKouč u Berlinu


PROPISI.com | INFORMACIONE TEHNOLOGIJE I INOVACIJE\nINFORMACIONE TEHNOLOGIJE I INOVACIJE\nOdržano takmičenje „Hak#tin“ u okviru Nedelje inovacija\nMinistarstvo trgovine, turizma i telekomunikacija Vlade Republike Srbije saopštilo je danas da je održano takmičenje učenica osnovnih škola iz Srbije u idejnom i programerskom inovativnom rešenju za edukativnu video igru „Hak#tin“.\nPomenuto takmičenje organizovali su Ministarstvo trgovine, turizma i telekomunikacija i Udruženje AFA, u okviru Nedelje inovacija u Beogradu.\nU takmičenju, koje je realizovano u Legatu Milice Zorić i Rodoljuba Čolakovića, sa ciljem da motiviše učenice da se opredele za STEM nauke, učestvovalo je 50 devojčica uzrasta od 11 do 14 godina.\nReč je o deset timova sa po pet učenica iz Beograda, Lazarevca, Jošaničke Banje, Smedereva i Zrenjanina, koje su na svom rešenju radile sa mentorkama iz uspešnih IT kompanija (IMB, SAGA, Fishandbooker, Madheadgames, Telenor)\nUčesnicama se ovom prilikom obratila pomoćnica ministra za elektronske komunikacije u Ministarstvu trgovine, turizma i telekomunikacija Irini Reljin.\nNakon mentorskog programa, timovi će predstaviti svoje radove komisiji koju čine Vesna Bengin (BISense and She’s Mercedes), Jovana Milutinović (Nordeus), Dane Atanasovski (Inovacioni fond), Milica Begenišić (Telenor), Irini Reljin (Ministarstvo trgovine, turizma i telekomunikacija) i Jelena Lazarević (AFA).\nPrva tri tima sa najboljim ocenama dobiće nagrade koje će im svečano biti uručene na otvaranju konferencije koja se, takođe, održava u okviru Nedelje inovacija, u četvrtak, 24. septembra, u 11 časova u hotelu „Metropol“.\nRodna ravnopravnost ključ uspeha informacionih tehnologija i inovacija\nDržavna sekretarka Ministarstva trgovine, turizma i telekomunikacija Vlade Republike Srbije Tatjana Matić prisustvovala je danas uručivanju nagrada na takmičenju učenica osnovnih škola iz Srbije u idejnom i programerskom inovativnom rešenju za edukativnu video-igru „Hak#tin“.\nMatić je na svečanosti u hotelu „Metropol“ poručila da je postizanje rodnog balansa ključ uspeha informacionih tehnologija i inovacija, budući da se taj sektor razvija upravo zahvaljujući raznovrsnim rešenjima i idejama.\nSa druge strane, kako je dodala, ekonomski faktor, koji je značajan u IT sektoru, može biti poluga za osnaživanje žena u društvu i postizanje rodne ravnopravnosti na širem planu\nPotencijale ovog sektora naročito treba imati u vidu u kontekstu analize efekata pandemije koronavirusa, koja pokazuje globalno produbljivanje rodnog jaza, upozorila je ona.\nPrema njenim rečima, zaključci Svetskog ekonomskog foruma pokazuju da je tokom pandemije više žena nego muškaraca dobilo otkaze, čime je ugrožena njihova egzistencija.\nNa takmičenju „Hak#tin“, za najbolja inovativna rešenja edukativne video-igre, prvu nagradu osvojio je tim iz OŠ „2. oktobar“ iz Zrenjanina, drugu OŠ „Borislav Pekić“ iz Beograda, treće mesto pripalo je OŠ „Jošanička Banja“ iz Jošaničke Banje, a specijalnu nagradu dobio je tim OŠ „Dule Karaklajić“ iz Lazarevca.


Premijeri Crne Gore i Bugarske\nOdnose oplemeniti - ekonomskom saradnjom!\n- Odnosi dviju država prijateljski su i sadržajni, produbljeni podrškom Bugarske našim evropskim i evroatlantskim integracijama, te da obje strane vide mogućnost snažnije ekonomske saradnje - naglasili su predsjednik Vlade Crne Gore Duško Marković i premijer Bugarske Bojko Borisov na zajedničkoj press konferenciji.\n- Bugarska je sve vrijeme naših evropskih i evroatlantskih integracija bila uz nas, vjerovala u našu ambiciju i u naše mogućnosti, pružala konkretnu političku i svaku drugu podršku – zbog toga smo mi danas saveznici u NATO i veoma pouzdani partneri u procesu evropskih integracija Crne Gore – rekao je premijer Duško Marković.\nPremijer Borisov je saopštio da naša zemlja i u buduće može u evropskim integracijama računati na potpunu podršku Bugarske pogotovo u procesu otvaranja preostala dva pregovaračka poglavlja.\n- Na svim nivoima predstavnici Bugarske podržavali su od samog početka Crnu Goru. Jedna smo od prvih država koja je učinila sve što je moguće jer smo uvjereni da Crna Gora poslije ulaska u NATO mora na najbrži mogići način ući u Evropsku uniju – rekao je premijer Borisov dodajući da će Bugarska i ubuduće podržavati našu zemlju kao i Makedoniju i Abaniju kada budu pokrenule evropske integracije.\nBorisov je rekao da smatra važnim ubrzati proces integracija u razdoblju prije evropskih izbora jer će tada „posljednja stvar na koju će misliti biti Zapadni Balkan“.\nPremijer Duško Marković rekao je na konferenciji za medije da je podrška Bugarske i premijera Borisova lično bila ključna da se Zapadni Balkan nakon petnaest godina nađe na agendi Evropske unije kao i da Jadransko-jonski autoput bude na ovogodišnjoj konferecniji koji je u Londonu organizovala Evropska banka za obnovu i razvoj (EBRD) uvršten u listu koridora koje podržava Evropska unija.\n- Predsjednik Borisov i njegova vlada su bili odlučujuće važni za održavanje samita EU-ZB u Sofiji nakon 15 godina koji je dao jasnu evropsku perspektivzu Zapadnog Balkana. Napori predsjednika Borisova su rezultitrali usvajanjem političke deklaracije koja je zemljama Zapadnog Balkana, kandidatima za članstvo u EU, dala jasnu evropsku perspektivu. Zahvaljujući Bugarskoj i predsjedniku Borisovu smo najozbiljnije smo pokrenuli priću o regonalnom infrastrukturnom povezivanju koja je važna za ekonomski napredak regiona i bolji život naših građana u cijelom regionu i cjelini i u svakoj zemlji. U Deklaraciji Samita u Sofiji je ušla je i Jadransko-jonska cesta kao projekat koji će podržatui Evropska unija. To se desilo isključivo zahvaljujući opredjeljenju predsjednika Borisova iza kojeg je on stao na ekonomskom forumu koji je organizovala EBRD u Londonu – rekao je premijer Duško Marković.\nPredsjednik Vlade Bugarske istakao je važnost infrastrukturnog povezivanja država Jugoistočne Evrope rekavši da će to biti važno za povezivanje Zapadme Evrope i Azije kao i za konkurentnost biznisa u našem regionu.\nPremijer Borisov je posebno važnim ocijenio što će veliki dio finansiranja infrastrukturnih projekata stići iz izvora Evropske unije, te da je zbog toga važno da države regiona usklade svoje putarine i granične procedure kako bi maksimalno bilo olakšano obavaljanje poslova.\n- Danas u neposrednom razgovoru govorili smo kako da unaprijedimo ekonomsku saradnju, da povežemo naše ekonomije, da otvaramo nova radna mjesta i stvaramo nove prilike za naše ljude – rekao je premijer Marković.\nPredsjednik Vlade Bugarske Bojko Borisov je rekao na konfereniji za medije da je predložio premijeru Crne Gore Dušku Markoviću konkretan projekat u oblasti energetike.\n- Mene zanima transfer struje između Crne Gore i Italije jer mi imamo dva nuklearna reaktora, imamo spreman teren za gradnju nuklearke. Predložio sam da napravimo jednu mješovitu kompaniju, možda uz neko simbolično učešće u izgradnji naše nuklearke, možda i sa kolegama iz Srbije, da bismo prenosili tu energiju naravno i prema Italiji na bazi onoga što vi gradite sa Italijom. Mislim da bi to bio jako dobar, profitabilan projekat – rekao je premijer Borisov, rekavši da je sa premijerom Markovićem dogovorio da o ovome razgovaraju stručnjaci dviju država ocijenivši da treba iskoristiti to što Bugarska ima energiju, a Crna Gora podmorski energetski kabl.


VUČIĆ I VANG: Saradnja u kulturi most koji povezuje narode | Ekspres.net\nVUČIĆ I VANG: Saradnja u kulturi most koji povezuje narode\nPredsednik Srbije sastao se sa Vang Ksudongom, direktorom pekinškog Muzeja Zabranjeni grad, jednim od najvažnijih muzeja u Kini i svetu, koji sadrži skoro dva milona eksponata.\nVučić i Vang su razgovarali o saradnji Srbije i Kine, kao i o korišćenju kineskih iskustava i tehnologija u digitalizaciji kulturnog nasleđa, a tokom susreta dogovorena je i razmena izložbenih postavki i eksponata Narodnog muzeja u Beogradu i Muzeja Zabranjeni grad u Pekingu.\nPredsednik je naglasio da je poseta Vanga dodatni impuls za razvoj saradnje između srpskih i kineskih inovatora i stručnjaka u razvoju novih tehnologija i rešenja za zaštitu i digitalizaciju bogatog kulturnog nasleđa Srbije i Kine.\n“Saradnja u oblasti kulture predstavlja most koji povezuje i zbližava narode i doprinosi boljem međusobnom razumevanju. Vaša poseta Srbiji ima veliki značaj u smislu daljeg obogaćivanja ne samo kulturne saradnje između naših zemalja, već i ukupnog strateškog partnerstva Srbije i Kine”, istakao je Vučić, a navodi se u saopštenju Kancelarije za saradnju sa medijima.\nTags Aleksandar Vučićmuzej zabranjeni grad


NTP Beograd na FON-u – Naučno-tehnološki park Beograd\nNTP Beograd na FON-u\nNa Fakultetu organizacionih nauka Univerziteta u Beogradu, održan je događaj ”Business Quality Academy” u organizaciji medijskog centra za kvalitet ”Quality Media Station” pod pokroviteljstvom RTS 1 – Emisija ”Moj heroj” i Ministarstva omladine i sporta Republike Srbije.\nNTP Beograd je podržao ovaj projekat namenjen studentima svih usmerenja Beogradskog univerziteta, koji je imao je za cilj da pruži neophodne informacije o različitim aspektima studentskog preduzetništva i mogućnostima i trendovima na našem tržištu.\nPored predstavnika ostalih uglednih institucija, u panel diskusiji je učestvovala Gordana Danilović Grković, v.d. direktora Naučno-tehnološkog parka Beograd, stavljajući akcenat na preduzetništvo kod mladih, razvoj inovativnosti i kreativnog stvaralaštva, zapošljavanje mladih visokoobrazovanih kadrova i sprečavanje odliva mozgova, kao i mnogobrojnim mogućnosti koje Srbija kao tržište nudi.\nU okviru Business Café-a predstavnici naših startap kompanija, LeanPay, Ant Energy Consulting, Crater, Autoaukcija i Dotas, su podelili sopstveno iskustvo sa studentima, u prvom delu, dok su u drugom delu studenti imali priliku da dobiju odgovore na konkretna pitanja.


Srpski orao na krilima kineskog zmaja - Centar za evroatlantske studije - CEAS\nKineski ambasador Li Mančang najavio je da će za koji dan na razgovor u Srbiju doći grupa kineskih stručnjaka zainteresovanih za Rudarsko-topioničarski basen (RTB) Bor. Za tu crnu rupu srpske privrede čekamo investitore sa Dalekog istoka koji jedini mogu da se izbore sa problemima dugogodišnjeg gubitaša. Kao u slučaju Železare Smederevo, koja je samo pola godine po prelasku u kineske ruke počela da posluje pozitivno. Posle toga, kako reče premijer Aleksandar Vučić, u Beogradu možemo kineskom narodu i državi da podignemo spomenik iz zahvalnosti za sve što su za nas učinili.\nBezvizni režim na 30 dana od ulaska u zemlju između Srbije i Kine uspostavljen je 15. januara. Srbija je jedina država u Evropi sa kojom Kina ima takav sporazum, a Li zbog toga očekuje dolazak 100.000 turista iz njegove zemlje. Šta je to što je Srbiju učinilo sveobuhvatnim strateškim partnerom Kine u ovom delu sveta, a Istočnog zmaja možda već u bliskoj budućnosti čini našim ekonomskim zaleđem? Po oceni sagovornika Sputnjika, stručnjaka za Kinu, u osnovi je ipak politika koja je prokrčila put privrednoj saradnji sa najmnogoljudnijom zemljom i drugom privredom sveta. Saradnik Instituta za noviju istoriju Srbije dr Jovan Čavoški i dugogodišnji komentator zbivanja u Kini i na Dalekom istoku Borislav Korkodelović smatraju da u srpsko-kineskim odnosima postoji jaka politička osnova koja se decenijama razvijala, i da će Srbija u ovom delu sveta uvek biti dobro pozicionirana u odnosu na Narodnu Republiku Kinu.


Berze drastično oborile funtu\nPolitika\t17.01.2017 11:01\nSvetska finansijska tržišta oborila su juče, nakratko, vrednost britanske funte na najniži nivo od 1985. godine, strepeći da je Ujedinjeno Kraljevstvo stvarno spremno na potpuni razlaz sa Evropskom unijom, čije posledice berze ne mogu još ni da zamisle.\nStrepnje berzi – uoči današnjeg govora britanske premijerke Tereze Mej o profilu „bregzita” – pojačala je izjava ministra finansija Filipa Hamonda u nedelju da je Ostrvo spremno da „promeni ekonomski model ukoliko bude prisiljeno da napusti EU bez sporazuma o pristupu jedinstvenom tržištu”. Finansijska tržišta pročitala su u Hamondovoj izjavi pretnju Londona Briselu da će izmeniti sadašnje zakone o oporezivanju evropskog biznisa na Ostrvu ukoliko pregovori krenu nemilim tokom za Kraljevstvo.\nSamo koji dan ranije, nemačka kancelarka Angela Merkel apelovala je na 27 preostalih članica EU „da se u budućim pregovorima sa EU drže čvrsto zajedno, makar to dovelo i do pojedinačnih gubitaka“.\nSuočene sa neizvesnom dubinom razdora između Ostrva i Evrope već od ovog proleća, berze su juče reagovale panično.\nNaime, od Novog Zelanda i Tokija do londonskog Sitija, funta je juče skliznula na 1,1986 američkih dolara, da bi u jednom trenutku pala na 1,1841 „zelenih”, koliko je poslednji put vredela pre 31 godinu. Britanska valuta juče je tokom dana povratila nešto vrednosti (1,203 dolara) nakon izjave Donalda Trampa da je sledeća američka administracija već spremna da „vrlo brzo” potpiše bilateralni trgovinski sporazum sa Velikom Britanijom.\nBerze su juče ipak ostale u velikoj nedoumici: „naoružana” ishodom prošlogodišnjeg referenduma, na šta je sve tačno spremna vlada Velike Britanije u predstojećem razilaženju sa EU?\nNaime, Britanci su krajem juna 2016 – na zaprepašćenje dobrog dela sveta – većinom glasali za razlaz sa „briselskom familijom“.\nOd tada do danas, zvanični London nije se mnogo trudio da domaćoj javnosti, evropskim partnerima i ostalima pojasni kako zamišlja političku i privredno-finansijsku „solo” budućnost Ostrva. Britanski premijer Tereza Mej nedavno je najavila da će brakorazvodnu parnicu sa EU (u vidu aktiviranja famoznog člana 50 Lisabonske povelje) aktivirati do kraja marta, da se London neće zadovoljiti „mrvicama”, kao i da će cela ta akcija razdvajanja puteva sigurno biti završena do 2019. godine. Gospođa Mej je takođe ovih dana najavila da će profil britanskog viđenja „bregzita” saopštiti danas – u Londonu – samo nekoliko sati pre nego što krene u Davos na Svetski ekonomski forum, kao jedini lider iz G-7 grupacije najrazvijenijih država sveta.\nSadržaj tog govora gospođe Mej do prošlog vikenda delovao je kao više nego dobro čuvana tajna. A onda su nedeljna izdanja brojnih ostrvskih novina objavila delove tog izlaganja, bez poimeničnog objavljivanja izvora.\nPrema ovim novinskim navodima, Mejova će insistirati da je za Britance „vreme da stave tačku na podele i na jezik povezan sa taborima ’za ostanak’ i ’ za izlazak’, i ujedine se u ostvarenju ’bregzita’ i izgradnje stvarno globalne Velike Britanije“. Niz britanskih novina spekulisao je da je Mejova spremna na čist i potpuni razvod od Evrope, što bi podrazumevalo istupanje iz jedinstvenog tržišta, Evropske carinske unije i Evropskog suda pravde – sve radi ključnog okidača uspeha zagovornika referenduma u obliku kontrole nad imigracijom.\nU međuvremenu se oglasio i Dauning strit, saopštenjem da će govor Tereze Mej staviti naglasak na potrebu da se Britanci ujedine u borbi za zaštitu i jačanje prava domaćih radnika.\nŠta će Tereza Mej danas otkriti o akcionom planu Ujedinjenog Kraljevstva za napuštanje Evropske unije, još je javna nepoznanica.\nUznemirenje berze tim povodom deluje neopravdano. Koliko prošle jeseni, gospođa Mej je na svečanoj večeri kod lorda Mejera u Londonu jasno najavila kakav raskid sa Evropom spremaju na Ostrvu.\n„Jasna je i odlučna namera o napuštanju Evropske unije, sa ciljem da za nas stvorimo smelu i novu pouzdanu budućnost u svetu... Kada narod traži promene, zadatak je političara da to uvaže... Bićemo primer kako fleksibilna i ambiciozna država može da preuzme novu globalnu ulogu u kojoj uz tradicionalne trgovinske blokove, agilne nacije mogu slobodno da trguju sa drugima shodno svojim i interesima svojih naroda...“ izjavila je Mejova prošlog novembra.\nLondon se izgleda sprema da sa Briselom uđe u pregovore sa vizijom da Velika Britanija ima novu samostalnu globalnu ulogu.\nKoliko će to koštati funtu, neizvesno je.


Oslikao Fejsbuk, dobiće 200 mil. $\n03.02.2012. / 8:25\nNJUJORK, Grafički dizajner Dejvid Čo, koji je ukrasio zidove prvog sjedišta Fejsbuka, postaće praktično milioner u danu kad ta mreža bude izašla na berzu.\nČo je, naime, 2005. godine bio angažovan da oslika kancelariju u Paolo Altu u Kaliforniji i tadašnji direktor Šon Parker mu je ponudio da nekoliko hiljada naplati u kešu ili akcijama u tom iznosu.\nIako je dizajner ponudu lidera Fejsbuka, navodno, smatrao ”besmislenom i smješnom”, ipak je odlučio da uzme akcije. Pošto je Fejsbuk u srijedu uveče objavio da izlazi na berzu, 35-godišnji Dejvid je jedan ljudi koji su na putu da postanu milioneri.\nDizajner iz Los Anđelesa nedavno je počeo da sprejom oslikava zidove novog sjedišta Fejsbuka u Menlo Parku gdje je dobio sugestije od osnivača ove društvene mreže Marka Zakerberga. Ovaj umjetnik je takođe dizajnirao omote za Džeja Zija i Linkin parka, kao i poster Baraka Obame za Bijelu kuću.\nFejsbuk je u srijedu predao potrebna dokumenta za najiščekivaniju inicijalnu javnu ponudu na berzi, još od izlaska Gugla 2004. godine, koja bi kompaniji mogla da procijeni vrijednost na 100 milijardi dolara.\nKompanija se nada da će se sa svojim akcijama, pod skraćenicom FB, pojaviti na njujorškoj berzi. Prilikom podnošenja papira Komisiji za hartije od vrijednosti, lideri Fejsbuka izrazili su očekivanje da će postaviti novi rekord u profitu od pet milijardi dolara i da će potući Gugl.\nIako je kompanija od svog osnivanja 2004. doživjela zadivljujuće uspješan razvoj, snaga jedne od najpopularnijih društvenih mreža i dalje je koncentrisana u rukama jednog čovjeka, Marka Zakerberga. U njegovom vlasništvu je manje od četvrtine akcija, ali on će kontrolisati 57 odsto glasova u kompaniji.\nMilijarda za Bona Voksa\nIzlazak Fejsbuka na berzu mogao bi da donese nevjerovatan profit i Bonu Voksu, frontmenu grupe U2. Investiciona kompanija ”Elevejšen partners”, koja je u vlasništvu irskog muzičara, kupila je 2009. godine jedan odsto akcija Fejsbuka za 90 miliona dolara. Ako mreža bude vrijedila 100 milijardi dolara, kako većina ekonomskih analitičara prognozira, Voksu bi pripadalo milijardu te vrijednosti. B92, Press\nTagovi: akcijeberzabon voksdejvid cofejsbuk


Prihodi budžeta u prva četiri meseca 255,6 milijardi - PKS-RPK Novi Sad\nUkupna naplata najvažnijih budžetskih prihoda u prva četiri meseca ove godine iznosi 255,6 milijardi dinara, što je za oko 32 milijarde više u odnosu na plan za ovaj period, podaci su Poreske uprave Srbije.\nPrema podacima poreznika, u istom periodu, najveće povećanje naplate u odnosu na plan iz Zakona u budžetu ostvareno je kod domaćeg PDV-a. Kada je reč o ovoj stavki, projektovana je naplata 24,7 milijardi dinara, a naplaćeno je 48,8 milijardi, uz indeks ostvarenja 197,5.\nUkupan PDV za prva četiri meseca naplaćen je u iznosu od 147,3 milijarde dinara, a planirano je da se naplati 123,9 milijardi, što je 23,4 milijarade dinara više (18,9 odsto).\nAkcize su naplaćene u iznosu od 77,3 milijarde, dok je planom bilo predviđeno 69,4 milijarde. Dakle, naplaćeno je 7,9 milijardi dinara više od očekivanog (što je 11,3 odsto više).\nUkupna naplata najvažnijih budžetskih prihoda u prva četiri meseca 2016. povećana je i u odnosu na ukupnu naplatu ostvarenu u istom periodu 2015. i to za 29,8 milijardi. Indeks naplate 2016. u odnosu na 2015. godinu iznosi 113,2.\nU periodu od 1. januara do 30. aprila 2016. godine Poreska uprava je naplatila bruto domaći PDV u iznosu od 96,5 milijardi dinara, odnosno oko osam milijardi više nego u istom periodu 2015.


Jemen:Ponovo otvorena ambasada SAD\nAmerička ambasada u Jemenu danas je ponovo počela sa radom, dva dana nakon što je zatvorena zbog terorističkih prijetnji Al kaide i dan nakon antiterorističke akcije u Jemenu koja bi trebalo da pokaže spremnost da se zaštite stranci i njihova predstavništva.\nBritanska i francuska ambasada su i dalje zatvorene dok ostala njihova predstavništva rade uz ograničeni pristup u njihovim kancelarijama.\nU saopštenju koje je objavljeno na internet sajtu američka ambasada precizira da je odluka o ponovnom otvaranju donesena dan nakon uspješne antiterorističke akcije koju su provele jemenske snage bezbjednosti u sjevernom dijelu glavnog grada gdje su ubijena dvojica pripadnika Al kaide.\n"I dalje postoje prijetnje od terorističkih napada na američke objekte te se pozivaju Amerikanci u Jemenu da budu oprezni i da preduzmu mjere za sopstvenu bezbjednost", navodi se u saopštenju.\nU saopštenju američka vlada zahvaljuje Jemenu za uložene napore kako bi se rasturila mreža Al kaide na Arabijskom poluostrvu.\nPrethodno su iz jemenskog Ministarstva unutrašnjih poslova saopštili da su uhapsili petoricu terorista i potvrdilo da su vlasti u Sani spremne da osiguraju bezbjednost stranih ambasada i stranaca u čitavoj zemlji.\nPosljednja predsjednička debata prije američkih izbora


RTS :: Olimpijci Srbije na prijemu kod predsednika Vučića\nOrlovi Olimpijci Srbije na prijemu kod predsednika Vučića\nutorak, 10. avg 2021, 19:45 -> 20:28\nPredsednik Srbije Aleksandar Vučić primio je sportiste koji su predstavljali našu zemlju na nedavno završenim Olimpijskim igrama u Tokiju.\nPredsednik Srbije posebno se zahvalio sportistima koji su osvojili medalju za Srbiju na Igrama u Tokiju.\n"Dragi sportisti i sportistkinje, ministre, predsedniče Olimpijskog komiteta, treneri, medicinsko osoblje, stručni štabovi U ime države Srbije želim da vam se zahvalim na ogromnoj radosti kojoj ste nam priuštili. Na svim sportskim takmičenjima uvek je narod bio uz vas i beskrajno se radovali vašim uspesima. Ali, Olimpijske igre su nešto posebno, svojevrsno takmičenje nacija. Pre samo osam godina, u nešto širem regionu Zapadnog Balkana, bili smo peti. Danas smo drugi, ispred nas je samo Mađarska", rekao je Vučić\nPredsednik je najavio i povećanje novčanih nagrada za osvojene medalje.\n"Verujem da ćemo povećati nagrade na 100.000 evra za zlato, 90.000 za srebro i 80.000 za bronzu, čime ćemo se značajno približiti Italijanima", objasnio je on.\nVučić se posebno zahvalio "sedmorici veličanstvenih" iz vaterpolo reprezentacije, izrazivši nadu da neće svi otići iz nacionalne selekcije.\n"Hvala svima na na medaljama, ali i onima koji nisu doneli medalje, ali su se borili. Gledaćete sada sa nekih drugih mesta, od stručnog štaba, Olimpijskog komiteta, državnih funkcija, ali verujem da ćete pomoći da gradimo šampione", rekao je on.\nVučić je primetio da su Olimpijske igre posebno takmičenje, ne samo pojedinaca i kolektiva, ne samo pokazivanje zajedništva i kvaliteta u sportu, već takmičanje nacija, koje se od one stare poslovice - da je važno učestvovati, pretvorilo u brojanje medalja.\nOlimpijska šampionka Milica Mandić u ime svih olimpijaca zahvalila se na podršci i istakla da je tim Srbije sa devet medalja opravdao poverenje na Olimpijskim igrama u Tokiju.\n"Veća čast nije mogla da mi pripadne a to je da se obratim u ime ovog šampionskog tima. Za mene su ove Igre bile posebne po mnogo čemu, ali ono što je ostavilo najveći utisak na mene jeste emocija koju sam osetila, požrtvovanost svakog olimpijca. Hvala vam na požrtvovanosti, hrabrosti, borbenosti, hvala na suzama kojih je bilo. Hvala na podršci koju sam osetila u našem kolektivu", rekla je Mandić na prijemu u Predsedništvu Srbije.\nDamir Mikec uručio je predsedniku maskotu Olimpijskih igara sa potpisima svih osvajača medalja u Tokiju


NSinfo: MK Grupa: Ko ima troje dece 50.000 za Božić\nMK Grupa: Ko ima troje dece 50.000 za Božić\nKompanija MK Grupa povukla je veoma neuobičajen potez u Srbiji - nagradila je svoje zaposlene koji imaju troje i više dece\nDok država godinama donosi "strategije" i "akcione planove" protiv bele kuge, jedna privatna kompanija u Srbiji je povukla neobičan potez. MK Grupa, biznismena Miodraga Kostića, darivala je svoje zaposlene koji imaju mnogočlanu porodicu sa po 50.000 dinara uoči novogodišnjih i božićnih praznika.\nKako bi promovisala porodične vrednosti i natalitet, ova firma je odvojila iz svoje kase 8,35 miliona dinara raspoređenih na 166 porodica sa troje ili više dece, koliko ih ima u svom sistemu.\nPredsednik MK Grupe rekao je novinarima u Beogradu da je MK Grupa najsnažnija kompanija u Srbiji jer u njoj rade sjajni ljudi.\n"Iza svakog uspešnog sistema stoje ljudi. Mi u MK Grupi verujemo da je garancija kvaliteta i uspeha kompanije stvaranje sistema zadovoljnih ljudi, kako na poslovnom planu, tako i privatno", istakao je Kostić.\nOn je dodao da je pored svakodnevnog učenja i razvoja, društvena odgovornost jedan od najvažnijih elemenata poslovanja te kompanije.\nJedan od nagrađenih Nikola Timko koji radi u kompaniji Karneks, članici MK Grupe, otac je sedam sinova i dve ćerke i nagrađen je sa 100.000 dinara.\n"Ne kažem da supruga i ja imamo lak zadatak, ali učeći jedni od drugih, naša deca ranije stiču veštine za samostalno obavljanje svakodnevnih obaveza. Porodica je stub svakog društva i zato ih treba podržati i podsticati. Ja imam sreću što radim u kompaniji gde su dobrobit i sigurnost zaposlenih prioritet", kazao je Timko.\n... ap vojvodina, Novi Sad, praznici, srbija


Pobeda nad terorizmom æe zaštititi svetsku ekonomiju - 2001-11-05\nObraæajuæi se vodeæim britanskim privrednicima britanski premijer je rekao da poverenje u ekonomiju i prosperitet zavisi od poraza terorizma:\n”Dobiti bitku protiv medjunarodnog terorizma znaèi i dobiti bitku za ekonomiju. Radna mesta, životni standard, biznis i trgovina zavise od poraza teroristièkke pretnje,“ rekao je Toni Bler.\nBritanski premijer je na zasedanju Konfederacije britanske industrije u Birmingemu takodje rekao da Britanija ima bolje izglede da odoli pritisku opadanja svetske ekonomije od ostalih industrijalizovanih zemalja. Bler je to izjavio u trenutku kada je britanska vlada objavila podatke koji pokazuju da je industrijska proizvodnja opala za 1,6 odsto u septembru, što je najveæi pad u periodu od mesec dana od maja 1992. godine. Britanski turizam je takodje u opadanju, delimièno zbog prošlogodišnje epidemije stoène bolesti slinavke i šapa, a delom zbog opadanja broja turista posle teroristièkih napada na SAD 11. septembra. Dodatni èinilac ekonomske neizvesnosti u Britaniji je pitanje kako æe vlada finansirati svoj doprinos protiv terorizma.\nBritanski sekretar za finansije, Gordon Braun je izjavio da porez na prihod gradjana neæe biti poveæavan, ali da bi neki drugi porezi, koje nije precizirao, mogli da budu poveæani. Portparol za finansijska pitanja opozicione Konzervativne stranke, Majkl Hauard, izjavio je tim povodom da æe vlada iskoristiti rat protiv terorizma kao izgovor da bi poveæala porez. Govor koji je britanski premijer Bler održao poslovnim liderima bio je predah u njegovoj intenzivnoj diplomatskoj aktivnosti, vezanoj za kampanju protiv terorizma. On je juèe bio domaæin sedmorici lidera zemalja Evropske unije sa kojima je razgovarao o vojnoj i humanitarnoj situaciji u Avganistanu.\nBritanski premijer planira da doputuje u Vašington u sredu da bi obavestio predsednika Buša o svojoj prošlonedeljnoj bliskoistoènoj turneji, dok æe se u èetvrtak u Londonu sastati sa pakistanskim predsednikom, Pervezom Mušarafom.


Završen međustranački dijalog, SzS bojkotuje razgovore sa vlastima – RTV SUNCE Arandjelovac\nHome » Svet » Završen međustranački dijalog, SzS bojkotuje razgovore sa vlastima\nU Beogradu je danas završena prva runda razgovora izaslanika Evropskog parlamenta Eduarda Kukana i Knuta Flekenštajna sa predstavnicima parlamentarnih i vanparlamentarnih stranaka o izbornim uslovima, a sastanak se održava u staroj zgradi Skupštine.\nDanašnji razgovori se odvijaju kroz dve sesije – prva se odnosi se na procenu situacije u ključnim pitanjima za unapređenje uslova za održavanje parlamentarnih izbora iduće godine, dok se druga bavi izbornim uslovima i telima za monitoring i nadzor.\nKako je najavljeno sutra će početi prva sesija o medijima i ulozi RTS-a i REM-a. U 11,30 razgovaraće se o edukaciji birača i biračkom spisku, a od 14, 30 časova uslediće sesija o finansiranju političke kampanje. Šefovi poslaničkig grupa imaće po pet minuta da iznesu svoja mišljenja o tim temama.\nSastancima ne prisustvuju članice Saveza za Srbiju i Demokratska stranka kao ni predsednik SDS Boris Tadić, koji je danas napustio dijalog.\nRazgovorima prisustvuju predstavnici vladajuće koalicije – od SNS-a i SPS-a, do poslaničkog kluba Pokret socijalista-NSS-USS, SDPS-a, i Jedinstvene Srbije. Sa druge strane su predstavnici opozicije – SDS-a, LDP-a, LSV-a, Nove stranke, SMS-a, SDA, kao i predstavnici vanparlamentarnih stranakaka SPAS i PSG.\nTakođe, predstavnike inicijative “Ne davimo Beograd” obezbeđenje nije pustilo u zgradu parlamenta, uz obrazloženje da nisu najavljeni. Zbog toga su ispred zgrade u Ulici kralja Milana istakli pano koji su nazvali “tepih laži”, na kome se nalaze stranice pojedinih novina i logoi televizija, koje po tvrdnjama predstavnika Inicijatove rade u službi vlasti.\nPredstavnici inicijative “Ne davimo Beograd” istakli su pano koji su nazvali “tepih laži”\n“To je poruka predstavnicima EP da je stanje demokratije u Srbiji duboko uznemirujuće i da se preko toga ne sme reći“, poručili su iz Ne davimo Beograd.\nGojković zadovoljna dijalogom\nPredsednica parlamenta Maja Gojković je u pauzi između dve sesije izjavila da je vrlo zadovoljna kako je krenuo politički dijalog i da se radi i po pravilima Chatam House, ali i po pravilima Žan Mone.\nPitanje učešća na razgovorima uz posredovanje Evropskog parlamenta podelilo je vrh Demokratske stranke – iako je prvo najavljeno učešće u razgovorima, Predsedništvo stranke je kasnije promenilo tu odluku i DS se priključio bojkotu razgovora u parlamentu Srbije. Ipak, demokrate su u utorak uveče razgovarale sa Flekenštajnom.\nPoslanica DS-a Gordana Čomić je ocenila ranije da demokrate odustaju od Evropske unije, negodujući zbog odluke stranačkog Predsedništva o neučestvovanju u današnjim razgovorima vlasti i dela opozicije o izbornim uslovima, uz posredovanje Evropskog parlamenta.\n“Demokrate odustaju od EU. Ne učestvujemo u Žan Mone dijalogu“, prokomentarisala je Čomić na Tviteru, dok je predsednik stranke Zoran Lutovac izjavio u sredu, na konferenciji za medije ispred RTS-a da DS neće učestvovati u razgovorima o izbornim uslovima sa vlastima i da to mogu isključivo sa predstavnicima međunarodne zajednice.\nPosle dijaloga – nastavak borbe dela opozicije\nPredsednik Nove stranke Zoran Živković rekao je posle međustranačkog dijaloga da će ta stranka nastaviti da se bori za bolje izborne uslove.\n“Ovakvi kakvi su sada ne valjaju, ali ja mislim da ih nećemo promeniti tako što ćemo da pobegnemo sa megdana, nego tako što ćemo se boriti svaki dan“, rekao je Živković novinarima.\nOn je ocenio da su ovakvi sastanci uvek teški, jer se govori o teškim temama, te da je dobro što se EP pojavljuje kao medijator.\n“Ne treba očekivati da će od jednog sastanka koji je trajao nekoliko sati danas da se promeni nešto veliko, dramatično. Dobro je što je tu EU i dobro je da oni shvate da je delimično njihova odgovornost i do sada i od sada za ono što se dešava u Srbiji“, rekao je Živković.\nPrethodna: Turska krenula u ofanzivu u Siriji, kurdski položaji na meti bombardera\nSledeća: Izložba “Osam vekova umetnosti pod okriljem SPC”


Hakerski napad na Mahan Air | Avio Press\nIranska kompanija Mahan Air pretrpela je ozbiljan hakerski napad u nedelju 21. novembra. Naime, sajt avio-kompanije nije bio u funkciji nekoliko sati dok su putnici primili poruke od hakera koji su izvršili napad. Mahan Air je priznao da je došlo do napada i poručio da je sajber tim kompanije uvek delovao inteligentno i blagovremeno i da je osujetio ove napade.\nMeđutim, grupa pod imenom Hooshyarane Vatan koja je preuzela odgovornost za napad, tvrdi da je došla do dokumenata koji dokazuju povezanost Mahan Air-a i paravojnih formacija kao što su Revolucionarna garda i Quds Force. Hooshyarane Vatan je objavio podatak da Mahan Air godišnje preveze i do 30 hiljada članova garde koju su mnoge zemlje označile kao terorističku organizaciju. Zbog sumnje da je povezana sa terorizmom, kompaniji Mahan Air je već godinama zabranjen prelet preko mnogih zemalja među kojima su SAD, Italija, Saudijska Arabija i Nemačka.


"Grand Hotel Tornik" Zlatibor - dobitnik nagrade "Turistički cvet" - OGLASNA TABLA - INFO\n13 децембра, 2019 0907\nGrand Hotel Tornik Zlatibor je dobitnik nagrade „Turistički cvet“ u kategoriji Ugostiteljski objekat za smeštaj – hotel. Nagradu je primio Miroljub Aleksić, predsednik Alko grup u okviru koje posluje i lanac A HOTELI.\nOvogodišnja 35. po redu ceremonija dodele nagrade Turistički cvet održana je u Klubu poslanika, dok je istog dana Turistička Organizacija Srbije obeležila 25 godina postojanja. Ova nagrada, koju dodeljuje Turistička organizacija Srbije, se dodeljuje u 5 kategorija za značajna ostvarenja u podizanju kvaliteta turističkih usluga i za doprinos razvoju i promociji turizma. Svečanosti su prisustvovali Rasim Ljajić, potpredsednik Vlade Republike Srbije, ministar trgovine, turizma i telekomunikacija, kao i brojne druge zvanice.\nGrand Hotel Tornik, jedini hotel sa 5 zvezdica na Zlatiboru otvoren je u junu 2018 i pravi je izbor za one koji žele da dožive ovu destinaciju na potpuno nov način. Odlikuje ga bogata ponuda za goste različitih afiniteta i uzrasta, usluga na najvišem nivou i enterijer poput onih u najluksuznijim svetskim hotelima.


Vranje usavršava upravljanje javnim finansijama | VRANJENEWS\nVranje usavršava upravljanje javnim finansijama\nNa redu interna evaluacija u sklopu projekta RELOF. Foto VranjeNews\nVranje, Osečina, Knjaževac, Užice, Paraćin i Sremska Mitrovica postali su gradovi i opštine pioniri u primeni PEFA metodologije na lokalnom nivou, koja služi za procenu i izveštavanje o prednostima i nedostacima sistema javnih finansija, korišćenjem kvantitavnih indikatora za merenje rezultata.\nDosadašnji izveštaji poslužili su kao osnova za planiranje aktivnosti u okviru RELOF projekta, sa ciljem da gradovi i opštine partneri unapređuju stanje sopstvenih lokalnih finansija, učeći jedni od drugih i dobijajući tehnički podršku projekta.\nPosle tri godine, vreme je za ponovno sprovođenje procene stanja, koristeći PEFA metodologiju, koja je u međuvremenu i unapređena - kaže se na zvaničnom gradskom sajtu Grada Vranja.\nTim povodom, u sredu će u Beogradu biti održana radionica „Metodologija za procenu javnih rashoda i finansijske odgovornosti (skraćeno PEFA, od Public Finance and Financial Accountability) u lokalnim samoupravama u Srbiji“, kojoj će prisustvovati predstavnici lokalne samouprave Vranja.\nRadionica se održava u okviru projekta Reforma lokalnih finansija - RELOF, čija je prva faza otpočela maja 2016. a završava se decembra ove godine.\nTokom 2015. izvršena je procena javnih rashoda i finansijske odgovornosti po PEFA metodologiji u Projekat RELOF finansira švajcarski Državni sekretarijat za ekonomsku saradnju (SECO), a sprovodi ga irsko-srpski konzorcijum koji čine kompanija GDSI i Maksima konsulting.\nOsim ponovnog sprovođenja PEFA merenja, s ciljem da se dobiju informacije o sadašnjem stanju i eventualnom napretku, tokom maja i juna, u gradovima i opštinama partnerima, biće sprovedena i interna evaluacija projekta.\nRezultati oba merenja i analize, doprineće odluci o tome da li će projekat ući u drugu fazu, koja bi trebalo da traje još tri godine.


Sa Marin le Pen — „dogodine u Prizrenu“! - 21.03.2017, Sputnik Srbija\nAlbanci, SAD i EU pokazali su za više od decenije da je Kosovo neuspešan projekat. Jačanje uticaja DAEŠ-a i poprilična destabilizacija na albanskom etno... 21.03.2017, Sputnik Srbija\n08:01 21.03.2017 (Osveženo: 18:43 22.03.2017)\n© AFP 2021 / ALAIN JOCARD Lider Nacionalnog fronta Francuske Marin le Pen\nAlbanci, SAD i EU pokazali su za više od decenije da je Kosovo neuspešan projekat. Jačanje uticaja DAEŠ-a i poprilična destabilizacija na albanskom etno prostoru takođe nisu baš najbolja preporuka za ostanak i opstanak takozvane republike Kosovo u statusu u kom je danas.\nFrancusko povlačenje priznanja Kosova bio bi tektonski događaj, tvrdi za Sputnjik politikolog Aleksandar Pavić osvrćući se na izjavu Marin le Pen, liderke Nacionalnog fronta, da će ukoliko pobedi na tamošnjim predsedničkim izborima ispraviti, kako je navela, nepravdu nanetu Srbima i poništiti priznanje od strane njene države.\nKad bi Francuska povukla priznanje, dogodila bi se prekretnica, dodaje Pavić, jer bi to uticalo na neke od manjih evropskih država koje su pod pritiskom priznale Kosovo.\n„Imam na umu recimo Češku, da ponovo preispita tu svoju odluku. Takođe bi spao pritisak na zemlje kao što je Austrija, koje kubure sa sve većim brojem islamističkih terorističkih ćelija, da ne govorimo o albanskoj mafiji“, precizira Pavić.\nJoš važnije je, ističe Pavić, što bi Francuska javno obrazložila zašto je poništila priznanje. Pošto takav francuski stav ne bi mogao da bude ignorisan, a njihovo obrazloženje bi u medijima otvorilo pitanje kako je uopšte došlo do priznanja Kosova, zbog čega je do toga došlo i zašto Francuska povlači to priznanje.\nNeko kao Marin le Pen, pretpostavlja Pavić, obrazložio bi to na pravi način.\n„Zato što su protiv nagrađivanja terorizma, zato što su protiv uspostavljanja prostora gde mogu da se razvijaju radikalne ideologije, kriminal, trgovina drogom i ljudima na evropskom tlu. I, uopšte, da je to posledica globalističke politike koja je obeležila svet u prvih četvrt veka posle pada Berlinskog zida, gde su nagrađivani i podsticani upravo radikalni islamistički i teroristički pokreti širom sveta. To je, inače, politika koju je novi američki predsednik sam doveo u pitanje“, sugeriše Pavić.\nOtvorila bi se, dodaje ovaj politikolog, nova stranica u preispitivanju cele politike i šta u stvari jeste Kosovo.\nNeuspešna kvazidržava i indikacije\nS druge strane, Dušan Proroković iz Centra za strateške alternative kaže za Sputnjik da dobra volja Marin le Pen dosta znači, ali je pitanje da li je to i formalno pravno dovoljno, odnosno kakva je u svemu tome uloga francuske vlade.\nŠto se kosovske nezavisnosti tiče, taj proces je prema Prorokovićevom mišljenju u problemu gledajući sa aspekta zapadnih društava i država.\nTakozvana republika Kosovo je neuspeo projekat, i taj neuspeh će, sugeriše Proroković, otvoriti duboke rasprave u raznim državama i na kraju možda i dovesti do povlačenja određenih priznanja.\n„S jedne strane, sve što je urađeno na Kosovu u proteklih 10 godina nije baš sjajno, niti kad se govori o albanskim vlastima, niti kad se govori o angažmanu EU. S druge strane, verovatno jačanje uticaja DAEŠ-a i poprilična destabilizacija na albanskom etno prostoru nisu baš najbolja preporuka za ostanak i opstanak takozvane republike Kosovo u statusu u kom je danas“, ističe Proković.\nSjedinjene Države i ključne članice EU, podseća Proković, nisu mogle da otčepe proces priznavanja Kosova dok u igru nisu ušle islamske države predvođene Saudijskom Arabijom.\n„Čitav proces pokazao je neuspeh Zapada čija se geografska zona uticaja značajno smanjila. Broj država koji je sledio SAD sredinom devedesetih je čak prelazio 100, dok se danas to svelo na 40 do 50 članica Saveta bezbednosti“, precizira Proković.\nNa samom Kosovu, dodatno pojašnjava svoje stanovište Proroković, stanje je katastrofalno.\nObjašnjavali su, podvlači, da će takozvana nezavisnost doneti ekonomski prosperitet, uređen sistem, izgradnju institucija… Međutim, naglašava Proroković, Kosovo je i dalje teritorija kojom gazduju kriminalni klanovi i nijedna institucija nije izgrađena.\nNije EU donela izgradnju institucija, tvrdi, nego su izgleda evropski zvaničnici koji su na Kosovo išli počeli da rade prema metodologiji kosovskih Albanaca, te su i sami postali i te kako korumpirani.\n„Nije došlo ni do stabilizacije u regionu. Danas vidimo da je to bila samo etapa u procesu albanskog nacionalnog zaokruživanja. Dakle, Kosovo nije tačka nego zarez u stvaranju ’Velike Albanije‘“, podvlači Proroković.\nA za deceniju, dve…\nTrebalo je pet-šest godina da se pokaže je takozvana republika Kosovo neuspeh zapadnih diplomatija, kaže Dušan Proroković i svedoči da je, kad je to onomad govorio, to nailazilo na osude i otvaralo polemike u javnosti.\n„Danas se vidi da je prosto bilo tako. Pretpostavljam da će se i ovi neuspesi pokazati u relativno kratkom roku. Posmatrano sa istorijskog aspekta, 10 do 20 godina za istoriju nije ništa“, posebno naglašava Proroković.\nI politikolog Aleksandar Pavić veruje da je realno da će kad-tad doći do preokreta prema pitanju priznanja Kosova, ali naglašava da srpski narod i država moraju biti proaktivni u tome jer se stvari same od sebe neće desiti.\n„Niko ne daje nikakve garancije, ali je sigurno jedno — to zahteva mnogo napora koji do sad nije bio ni približno adekvatan. Moramo da podvučemo da to jeste naše, da je nepravedno oteto od najgorih elemenata koji ugrožavaju ne samo našu nego i bezbednost evropskog kontinenta i čitavog sveta. To će pogurati neke druge procese koje sad možda i ne vidimo“, zaključuje Pavić.


Baidu izgubio 60 milijardi dolara tržišne vrednosti\nIzvor: Advertiser-Serbia.com, 20.Avg.2019, 08:10\nTaj pretraživač, deo kineskog internet trija Baidu, Alibaba i Tensent – popularno nazvanog zajedničkim imenom „BAT“, suočen je sa sve težim uslovima na tržištu oglašavanja zbog čega je počeo da zaostaje za preostala dva rivala.\nBaidu, često nazivan „kineskim Guglom“, susreo se ove godine i sa sunovratom svojih akcija od gotovo 40 odsto.\nNasuprot tome, akcije Tensenta su porasle za nešto više od 6,0 odsto, a deonice giganta u oblasti e-trgovine Alibabe za više od 27 procenata, prenosi CNBC.\nNa svom vrhuncu, sredinom maja 2018. godine, tržišna vrednost Baidua je iznosila oko 99 milijardi dolara, a cena akcija mu je dostizala 284 dolara.\nMeđutim, deonice tog giganta za pretragu...\nIzvor: Capital.ba, 20.Avg.2019\nPEKING, Najveći kineski internet pretraživač, Baidu, suočen sa oštrom konkurencijom, izgubio je od prošle godine više od 60 milijardi dolara tržišne vrijednosti. Taj pretraživač, dio kineskog internet trija Baidu, Alibaba i Tensent – popularno nazvanog zajedničkim imenom “BAT”, suočen...


Filip-Đukić - strana 5 - Vesti - Svet Plus\nOd stjuardese do rijaliti igrača : ..\nFilip Đukić najnovije vesti - strana 5\nFilip Panajotović uhvaćen u strasnom poljupcu sa Ukrajinkom (Foto)\nFilip Panajotović otputovao je u Kinu, zbog poslovnih obaveza, ali pored posla on je upoznao mnoštvo ljudi, među njima i novu devojku kojom se pohvalio na drštvenoj mreži Tviter.\nFilip Panajotović predstavio novu devojku iz Ukrajine, preboleo Staniju ..\nFilip Panajotović je otputovao u Aziju, zbog poslovnih obaveza, ali pored posla on je upoznao mnoštvo ljudi, među njima i novu devojku kojom se pohvalio na drštvenoj mreži Tviter.\nFilip Panajotović ima novu devojku? Konačno preboleo Staniju Dobrojević ..\nFilip Panajotović je na svom putovanju u Kinu, gde bi trebalo da ostane tri meseca, izgleda upoznao novu devojku, a fotografiju sa njom je podelio na društvenoj mreži.\nFilip Panajotović ili Boris Stamenković?! Šta kada novinar pobrka imena? ..\nTokom intervjua koji su Filip Panajotović i Boris Stamenković, bivši učesnici rijalitija Farma, dali prilikom proslave jednog portala, došlo je do prave zbrke. Iako su ova dva momka veoma popularna i nije baš da liče, novinar je napravio prilično zbunjujući prilog!\nFilip Panajotović postao suvlasnik nove društvene mreže!\nFilip Panajotović postao je suvlasnik nove društvene mreže koja za cilj ima da na jednom mestu okupe ljudi iz Srbije, dijaspore i drugih balkanskih zemalja, kako bi se upoznali sa aktuelnim dešavanjima na ovim prostorima.\nFilip Panajotović odlazi na tri meseca u Šangaj zbog atraktivne Ruskinje?!\nManeken Filip Panajotović je po svemu sudeći preboleo Staniju Dobrojević, pošto je umesto u Peking odlučio da ode u Šangaj i to zbog atraktivne manekenke iz Rusije. Manekenka, sa kojojm je Panajotović u kontaktu, će u isto vreme biti u Šangaju kad i on.\nFilip Panajotović u vezi sa bivšom devojkom Vlade Stanojevića!\nFilip Panajatović posle nedavnog raskida sa Stanijom Dobrojević, utehu je potražio u bivšoj devojci voditelja Vlade Stanojevića, Mini Dobrosavljević.\nFilip Panajotović se pohvalio automobilom bez tablica (Foto)\nManeken Filip Panajotović pohvalio se svojim fanovima putem društvene mreže Tviter kako je lepo sredio svoj auto za predstojeće lepo vreme i koji po svoj prilici planira da vozi bez tablica.


Srbi vađeni iz „Kazana“\nSrbi vađeni iz „Kazana“\nISTOČNO SARAJEVO - U Kancelariji za traženje nestalih RS u Istočnom Sarajevu juče je, na osnovu DNK analize, izvršena identifikacija šest civila i jednog vojnika, koji su se vodili kao nestali - rekao je član Kancelarije za traženje nestalih RS Slobodan Škrba. On je naveo da je identifikovan vojnik Goran Gotovac (1973) iz Zvornika, bračni par Marko (1929) i Nevenka (1933) Bošković, koji su ubijeni u Sarajevu u jami „Kazani“, zatim Ruža Mitrović (1927) iz Srebrenice, gde je i ekshumirana, te Stanko Turanjanin (1939), čije je telo pronađeno u masovnoj grobnici na groblju „Lav“.\nDNK analizom identifikovani su i Ljeposava (1943) i Duško (1972) Pešić, koji su 1992. godine ubijeni u Ulici Tome Masarika 7 u Sarajevu, a čija su tela pronađena na lokalitetu pomoćnog stadiona „Koševo“. Škrba je napomenuo da postoji dokumentacija u kojoj se vidi da su u slučaju ubistva Dušana i Ljeposave Pešić uviđaj izvršili tužilac Nihad Šeremet i doktor Hamza Žujo i da su znali da je reč o tim licima.\n- I ovaj slučaj pokazuje da su u likvidaciji Srba u Sarajevu direktno bili povezani MUP - Sud - Tužilaštvo i doktori koji su vršili uviđaj i znali o kojim je licima reč, ali su svi završili kao NN slučajevi - rekao je Škrba.\nOn je naglasio da je pozitivan DNK stigao i za Branka Nikolića, Ratka Smiljanića i Jelku Stojanović, ali da su njihovi najbliži raseljeni po svetu i da nisu prisustvovali identifikaciji.\nŠkrba je istakao da će Kancelarija putem Ministarstva unutrašnjih poslova RS i Ministarstva unutrašnjih poslova Srbije pokušati da pronađu bliže srodnike Branka Nikolića, navodeći da poslednje informacije o porodici Branka Nikolića govore da su oni u Jagodini, ali da u MUP-u nije izdat nijedan dokument na ime bližih srodnika.\nOn je naveo da supruga Ratka Smiljanića, koja je hrvatske nacionalnosti, ne želi da dođe po posmrtne ostatke, zbog čega će Kancelarija pokušati da stupi u kontakt sa njegovom sestrom. Žanka Prstojević saopštila je da je došla na identifikaciju roditelja Marka i Nevenke Bošković, koji su 1992. godine ostali u svom stanu u Ulici Dimitrija Tucovića broj 4, opština Stari grad u Sarajevu.\n- Krajem juna 1992. godine odvedeni su iz tog stana, a prethodno su im stalno dolazili i pretresali stan, nekada i dva puta dnevno - rekla je ona i dodala da joj je rečeno da je „neka specijalna policija došla i odvela ih u nepoznatom pravcu“.\nŽanka Prstojević napomenula je da su se poklopile DNK analize oba roditelja i da su oni pronađeni na pomoćnom stadionu „Koševo“, a da su pre toga bili u jami „Kazani“.


U susret Balkanimi 2011 - Dan u Beogradu\nNaslovna » Izlasci » Film » U susret Balkanimi 2011\nU Domu kulture „Studentski grad“ (Bulevar Zorana Đinđića 179), 14. septembra od 20.00, biće održana „Animirana sreda“.\nU maloj sali, umetnički direktor Nikola Majdak i organizacioni tim Evropskog festivala animiranog filma (4-8. oktobar), podsetiće publiku na najbolje momente iz prethodnih godina. Zagolicaće maštu gledalaca neobičnim i provokativnim savremenim animacijama i prikazati nagrađene filmove. (DuB)\n[box_dark]U takmičarskom programu ovogodišnje Balkanime biće prikazano više od pedeset filmova iz 26 evropskih zemalja. Posebna pažnja biće posvećena makedonskoj animaciji, a videće se i program nove češke animacije, koji će predstaviti Pavel Horgček, organizator festivala Anifest iz Praga. U Beograd dolazi dvadesetak autora iz Engleske, Rusije, Danske, Bugarske, Nemačke, Hrvatske… Biće prikazani filmovi nominovani za prestižnu evropsku nagradu Cartoon D’Or 2011…[/box_dark]\nTagovianimirani balkanima dksg festival film\nPrethodni Grafike velikog formata Biljane Miljković\nSledeći David Carretta u „Gradu“


Lokalnim zajednicama 500.000 dolara - Akta.ba\nLokalnim zajednicama 500.000 dolara\n20.03.2014. 08:21 / Izvor: eKapija.ba\nPredstavnici Vlade Republike Srpske, Investiciono - razvojne banke Srpske, Švjacarske agencije za saradnju i razvoj i UNDP-a potpisali su jučer u Banjaluci Memorandum o uspostavljanju mehanizma za finansiranje projekata lokalnog razvoja, za šta je obezbijeđeno više od 500.000 dolara.\nMemorandum su potpisali ministar uprave i lokalne samouprave Srpske Lejla Rešić, ministar finansija Republike Srpske Zoran Tegeltija direktor Investiciono – razvojne banke Snežana Vujnić, direktor Švajcarske agencije za razvoj i saradnju Jozef Guntern i zamjenik rezidentnog predstavnika UNDP-a Zahira Virani.\nSredstva za realizaciju projekata lokalnog razvoja obezbijedili su Vlada Srpske, lokalne zajednice, Švajcarska agencija za razvoj i saradnju i UNDP.\nMinistrica Rešić je navela da će projekti biti realizovani u naredne dvije godine.\n"Mehanizmom finansiranja omogućiće se dalje ulaganje u razvojne projekte lokalnih zajednica. Predviđeno je da budu finansirani projekti koji se nalaze u strateškim dokumentima lokalnih zajednica", rekla je novinarima ministrica Rešić, nakon potpisivanja Memoranduma.\nPrema njenim riječima, sredstva koja su obezbijeđena biće utrošena u prvoj godini realizacije projekata lokalnog razvoja.\n"Biće formirani kriterijumi za dodjelu sredstava. Veoma je važno što će se sredstvima omogućiti dalje razvijanje lokalnih samouprava", dodala je ministrica Rešić.\nGuntern je naglasio da pitanje lokalnog razvoja treba da bude podržano u okviru integrisanog sistema na svim nivoima.\n"Naš cilj je da lokalne zajednice provedu sve predviđene projekte iz strateških dokumenata", rekao je Guntern.\nZahira Virani je ocijenila da su projekti lokalnog razvoja zasnovani na stvarnim potrebama stanovništva.\nMemorandum je potpisan u okviru Projekta integrisanog lokalnog razvoja.


BTC $62.631 -0,39%\nETH $4.205 +1,76%\nXRP $1,12 +2,46%\nEOS $4,86 +1,08%\nDvojica lopova u kanadskoj trgovini prehrambenih proizvoda ukrali su 4.000 dolara sa bitkoin bankomata, ali su zaboravili da provere drugi kanistar, ostavivši 50.000 dolara za sobom.\nDvojica lopova u kanadskoj prodavnici prehrambenih proizvoda ukrali su 4.000 dolara sa bitkoin (BTC) bankomata, ali su zaboravili da provere drugi kanistar, ostavivši 50.000 dolara za sobom.\nPrema izveštaju lokalnih medija, objavljenom 20. novembra, pljačka se dogodila oko 4 sata ujutru, 19. novembra, na „Jednostavno ukusnoj pijaci hrane“ u Vernonu, Britanska Kolumbija.\nPolicija „uverena“ da će uhvatiti počinitelje\nCCTV snimke pljačke bitkoin ATM-a na „Jednostavno ukusnoj pijaci hrane“ u Vernonu. Izvor: Castanet\nPolicija je, kako se navodi, stigla na mestu događaja samo 15 minuta nakon aktiviranja bezbednosnih sistema prodavnice, dvojica muškaraca su na vreme pobegla i ostala na slobodi - ali intervju sa vlasnikom prodavnice je pokazao da je prikupljen priličan broj dokaza:\n"Naša sigurnosna kamera uhvatila je najmanje jedan njihov automobil koji je vozio, a to je bio sivi Nisan Sentra. Policija je takođe mogla da uhvati i njihove registarske tablice."\nDok izveštaj lokalnih medija daje malo konteksta odlučivanju mesne trgovine prehrambenim proizvodima da instalira bitkoin bankomat (Vernon ima preko 40.000 stanovnika), potreseni vlasnik je rekao da sada planira da ukloni mašinu.\nNepovoljni uticaj sitne pljačke još je ironičniji s obzirom na to da:\n„Lopovi su pobegli sa 4.000 dolara, ali su ostavili još 50.000 dolara u mašini u kanisteru, a nisu je proverili.“\nRekordan broj bitkoin ATM-a širom sveta\nU jesen 2018. godine Cointelegraph je izvestio o kontroverznom hapšenju programera prvog bitkoin bankomata u Indiji.\nPriča je imala poseban simbolični uticaj pošto su dvojice osumnjičenih suosnivači prve berze kriptovaluta u zemlji, Unocoin, koju je lokalna industrija slavila kao jedan od najsjajnijih tehnoloških pionira u Indiji.\nRanije ove nedelje, broj bitkoin bankomata instaliranih širom sveta dostigao je novi rekord, nadmašivši 6.000.\nSlužba za unutrašnje prihode Sjedinjenih Država otkrila je ove nedelje da proučava potencijalna poreska pitanja prouzrokovana bankomatima i kioscima za kriptovalute.


Pismo Kraljevskog Reda Vitezova:Pojavio se plagijat Vitez Festa! – Balkanekspresrb.rs\nTuristička organizacija grada Kruševca je nedavno, najavljujući i organizujući sličan festival, bez dozvole i obaveštenja, preuzela od Kraljevskog Reda Vitezova, kreativni identitet i naziv VITEZ FEST\nMEĐUNARODNI viteški festival VITEZ FEST, koji se tradicionalno održava na Beogradskoj tvrđavi na praznike Vrbicu i Cveti, sa žaljenjem upozorava javnost o pojavi plagijata ovog festivala. Zbog toga se Upravni odbor Vitez Festa ograđuje od manifestacije koja je u toku u Kruševcu, a koju je pokrenula Turistička organizacija Kruševca neovlašćeno koristeći brend i zaštićeno ime VITEZ FESTA, kao i gotovo istovetan program festivala.\nMultimedijalni festival viteške kulture VITEZ FEST koji, vraćajući deci smisao, moral i etiku, oplemenjuje identitet i brendira Beograd kao Viteški grad, a Srbiju kao Vitešku zemlju, i ove je godine na Beogradskoj tvrđavi okupio preko 1.000 učesnika programa i više od 30.000 posetilaca iz cele Srbije i sveta, postavši manifestacija sa podrškom Grada Beograda.\nTuristička organizacija grada Kruševca je nedavno, najavljujući i organizujući sličan festival, bez dozvole i obaveštenja, preuzela od Kraljevskog Reda Vitezova, kreativni identitet i naziv VITEZ FEST.\nRaduje nas činjenica da ciljevi Kraljevskog Reda Vitezova pa i viteške vrednosti sve češće postaju sadržaj kulturnih manifestacija u Srbiji, ali nas neviteško postupanje određenih organizatora obavezuje da zaštitimo identitet VITEZ FESTA. Ne zaboravimo da je pre samo petnaestak dana na svečanosti u Starom Dvoru – Skupštini grada Beograda, osnivač Kraljevskog Reda Vitezova i pokrovitelj festivala VITEZ FEST, NJ.K.V. Princ Mihajlo Karađorđević uručio Mač Despota Stefana Lazarevića najvećem planetarnom vitezu današnjice Novaku Đokoviću.\nZbog svega navedenog, ovim putem obaveštavamo javnost da manifestacija u Kruševcu, najavljena za 24. do 26.juna nema nikakve veze sa Kraljevskim Redom Vitezova i naziv VITEZ FEST koristi neovlašćeno zbog čega je Upravni Odbor Kraljevskog Reda Vitezova uputio opomenu Turističkoj organizaciji grada Kruševca.\nKraljevski Red Vitezova, sa blagoslovom Njegove Svetosti Patrijarha srpskog Irineja, a pod pokroviteljstvom NJ.K.V.Kneginje Linde Karađorđević i njenih sinova Mihajla i Đorđa, na veliki praznik dece Vrbicu/Cveti, poslednjih 11 godina priređuje kulturno-umetničke, edukativne, humanitarne, sportske i viteške programe, a već treću godinu, pod zaštićenim nazivom VITEZ FEST, organizuje multimedijalni festival viteške kulture na Beogradskoj tvrđavi, sa težnjom da se taj festival razvija po celoj Srbiji u saradnji sa poštovaocima ideje i etike viteštva.\nKraljevski Red Vitezova želi svima srećan i dostojan predstojeći veliki praznik Vidovdan.(Press KRV)♦


Odobrena sredstva za zajednički projekat četiri lokalne samouprave - www.025.rs\nwww.025.rs / SOMBOR / DRUŠTVO / Odobrena sredstva za zajednički projekat četiri lokalne samouprave\nGradovi Sombor i Subotica i opštine Apatin i Odžaci aplicirali su na javni poziv za dodelu bespovratnih sredstava za sufinansiranje mera populacione politike zajedničkim projektom čiji je cilj da se, kroz inovativni servis i razvoj infrastrukture, roditelji ohrabre za proširenje porodice.\nMinistarka bez portfelja u Vladi Republlike Srbije zadužena za demografiju i populacionu politiku, Slavica Đukić Dejanović, potpisala je 23. Jula ugovore o dodeli sredstava sa predstavnicima 61 lokalne samouprave.\nNosilac projektnih aktivnosti je grad Sombor u partnerstvu sa ostale tri lokalne samouprave, a predviđeno je da projekat traje godinu dana.\nOvaj projekat je ocenjen kao jedan od najboljih, a više je vrednovan i zbog toga što su podnosioci lokalne samouprave iz dva upravna okruga, Ideja projekta je da se kroz inovativne servise i razvoj infrastrukture, kao i dodatne sadržaje koji bi se ovim projektom obezbedili, podstiču roditelji da prošire porodicu i ostanu u našim sredinama.\nTags: Četiri opštine, Populaciona politika, Sredstva za zajednički projekat\nPoraz Radničkog 1912 u Šajkašu


Belgrade Waterfront predstavio nove projekte na Realty World Forum Vienna 2018 - Beograd na vodi\nBelgrade Waterfront predstavio nove projekte na Realty World Forum Vienna 2018\nBelgrade Waterfront je na ovogodišnjem „Realty World“ forumu predstavio masterplan, aktuelne projekte i mogućnost investiranja u oblasti nekretnina. Forum je održan u Beču od 12. do 14. aprila u hotelu Palais Hansen Kempinsky. Ovaj događaj okuplja brojne investitore i profesionalce iz oblasti nekretnina oko zajedničke teme istraživanja investicionih mogućnosti širom sveta.\nZainteresovani pojedinci mogli su da saznaju više o najnovijoj stambenoj zgradi, BW Magnolia, dizajniranoj da obezbedi miran život u samom srcu grada. BW Magnolia je savršen izbor za one u potrazi za idiličnom atmosferom, dok istovremeno nudi sve što je potrebno za udoban život u blizini ključnih poslovnih i istorijskih atrakcija Beograda.\nKula Beograd, impresivna zgrada koja će predstavljati pravu turističku atrakciju kao buduća najviša zgrada u zemlji, bio je jedan je od najzanimljivijih projekata na Forumu. Kula Beograd ugostiće ekskluzivni brend St. Regis, koji će u njoj otvoriti svoj sedmi hotel u Evropi, što Beograd stavlja na mapu najprestižnijih evropskih gradova.